Работен материал

З  А  К  О  Н

за изменение и допълнение на закона за 
професионалното образование и обучение

(Обн., ДВ, бр. 68 от 1999 г.; изм. и доп., бр. 1 и 108 от 2000 г., бр. 111 от 
2001 г., бр. 103 и 120 от 2002 г., бр. 29 от 2003 г., бр. 28, 77 и 94 от 2005 г., бр. 30 и 62 от 2006 г.; попр., бр. 63 от 2006 г.; изм. и доп., бр. 13 и 26 от 2008 г., бр. 36 и 74 от 2009 г., бр. 50 и 97 от 2010 г., бр. 66, 68 и 70 от 2013 г., бр. 61, 98 и 107 от 2014 г. и бр. 14 и 79 от 2015 г.)

Комисията подкрепя /не подкрепя/ подкрепя по принцип текста на вносителя за наименованието на закона.

§ 1. В чл. 1 ал. 3 се изменя така:
„(3) За училищното професионално образование и обучение се прилага Законът за предучилищното и училищното образование, доколкото в този закон не е предвидено друго.“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 1 да се измени така:
„§1. В чл. 1, ал. 3 след думата „образование“ се добавя „подзаконовите актове по прилагането му и държавните образователни стандарти“.

Комисията подкрепя /не подкрепя/ подкрепя по принцип предложението.
Комисията подкрепя /не подкрепя/ подкрепя по принцип текста на вносителя.

Действащ текст:

Цел и обхват на закона
Чл. 1. (1) Този закон регулира обществените отношения, свързани със:
1. осигуряване на правото на професионално образование и обучение на гражданите, съобразно личните им интереси и възможности;
2. задоволяване на потребностите от квалифицирана работна сила, конкурентоспособна на пазара на труда;
3. осигуряване на условия за функциониране и развитие на системата на професионалното образование и обучение, основаващи се на сътрудничество между нейните институции и органите на изпълнителната власт и на местното самоуправление и социалните партньори;
4. (нова - ДВ, бр. 61 от 2014 г.) валидиране на професионални знания, умения и компетентности.
(2) Законът регламентира организацията, институциите, управлението и финансирането на системата на професионалното образование и обучение.
(3) (Доп. - ДВ, бр. 103 от 2002 г.) Основното и средното образование, придобивани съответно в професионалните училища и в професионалните гимназии, се регламентират със Закона за народната просвета, Закона за степента на образование, общообразователния минимум и учебния план и с държавните образователни изисквания, доколкото в този закон не е предвидено друго.

§ 2. В чл. 5 се правят следните изменения:
1. В ал. 2:
а) в основния текст изречение второ се изменя така:
„При условия, определени с този закон и със Закона за предучилищното и училищното образование, то осигурява и завършването на класове от средната степен на образование.“;
б) точка 2 се изменя така:
„2. продължаващо професионално обучение – актуализиране, разширяване или надграждане на придобитата квалификация по професия или по част от професия.“
2. Алинеи 3 и 4 се изменят така:
„(3) Професионалното образование осигурява придобиването на средно образование и на квалификация по професия.
(4) Професионалното образование и професионалното обучение може да се осъществява и по пътя на обучение чрез работа (дуална система на обучение). Обучението чрез работа (дуална система на обучение) е форма на партньорство между институция в системата на професионалното образование и обучение с изключение на центровете за информиране и професионално ориентиране и един или няколко работодатели, която включва:
1. практическо обучение в реална работна среда, и
2. обучение в институция в системата на професионалното образование и обучение с изключение на центровете за информация и професионално ориентиране.“

Комисията подкрепя /не подкрепя/ подкрепя по принцип текста на вносителя.

Действащ текст:

Същност на системата на професионалното образование и обучение
Чл. 5. (1) (Изм. - ДВ, бр. 103 от 2002 г.) Професионалното ориентиране осигурява информирането, консултирането и съветването на ученици, и на други лица относно избора на професия и кариерно развитие.
(2) (Изм. - ДВ, бр. 103 от 2002 г.) Професионалното обучение осигурява придобиването на квалификация по професия или по част от професия, както и усъвършенстването й. При условия, определени с този закон, със Закона за народната просвета и Закона за степента на образование, общообразователния минимум и учебния план, то осигурява и завършването на основно образование или на класове от средното образование. Професионалното обучение включва:
1. начално професионално обучение - придобиване на първоначална квалификация по професия или по част от професия;
2. непрекъснато професионално обучение - усъвършенстване на придобитата квалификация по професия или по част от професия.
(3) Професионалното образование осигурява усвояването на общообразователния минимум за средно образование и придобиването на квалификация по професия.
(4) (Нова - ДВ, бр. 61 от 2014 г., изм. - ДВ, бр. 79 от 2015 г., в сила от 01.08.2016 г.) Професионалното обучение може да се осъществява и по пътя на обучение чрез работа (дуална система на обучение). Обучението чрез работа (дуална система на обучение) е форма на партньорство между професионално училище, професионална гимназия, професионален колеж или център за професионално обучение и един или няколко работодатели, която включва:
1. практическо обучение в реална работна среда, и
2. обучение в професионално училище, професионална гимназия, професионален колеж или център за професионално обучение.
(5) (Нова - ДВ, бр. 61 от 2014 г., изм. - ДВ, бр. 79 от 2015 г., в сила от 01.08.2016 г.) Валидирането на професионални знания, умения и компетентности е признаване на придобити знания, умения и компетентности по професия или част от нея, получени чрез неформално обучение или информално учене, с цел достъп до обучение за придобиване на професионална квалификация и улесняване на достъпа до пазара на труда.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Да се създаде §2а:
„§2а. В чл. 6 се създава ал.4:
„(4) Редът за разработване и поддържане на списъка по ал.1, както и критериите и сроковете за актуализирането му се утвърждават със заповед на министъра на образованието и науката по реда на ал. 2, по предложение на Управителния съвет на Националната агенция по професионално образование и обучение.““

Комисията подкрепя /не подкрепя/ подкрепя по принцип предложението.

Действащ текст:

Списък на професиите за професионално образование и обучение
Чл. 6. (1) (Изм. - ДВ, бр. 61 от 2014 г.) Професионалното ориентиране, професионалното обучение, професионалното образование и валидирането на професионални знания, умения и компетентности се осъществяват по професии и специалности, включени в Списъка на професиите за професионално образование и обучение.
(2) (Изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Списъкът по ал. 1 се утвърждава от министъра на образованието и науката след съгласуване с министъра на труда и социалната политика, както и със съответните отраслови министри и с представителните организации на работодателите и на работниците и служителите на национално равнище.
(3) (Нова - ДВ, бр. 77 от 2005 г., в сила от 27.09.2005 г.) Структурните елементи на списъка по ал. 1 са професии и специалности.

§ 3. В чл. 6а се правят следните изменения:
1. Алинея 1 се изменя така:
„(1) Определени специалности от професии от Списъка на професиите за професионално образование и обучение по чл. 6 може да се утвърждават като защитени от държавата специалности от професии на областно ниво.“
2. В ал. 2 думата „професии“ се заменя със „специалности от професии“.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В §3:
1.	Да се създаде нова т.1:
       „1. Заглавието се изменя така: „Защитени специалности от професии“;
2.	Досегашните т. 1 и 2 да станат съответно т. 2 и 3.

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Защитени професии 
Чл. 6а. (Нов - ДВ, бр. 61 от 2014 г.) (1) Определени професии от Списъка на професиите за професионално образование и обучение по чл. 6 може да се утвърждават като защитени от държавата професии на областно ниво.
(2) Списъкът със защитените от държавата професии, както и критериите за определянето им се приемат с акт на Министерския съвет.
(3) Списъкът по ал. 2 се актуализира ежегодно до края на месец октомври на съответната година.

§ 4. В чл. 8 се правят следните изменения и допълнения:
1. Алинея 4 се изменя така:
„(4) Входящото минимално образователно и/или квалификационно равнище за придобиване на съответните степени на професионална квалификация или на квалификация по част от професия са:
1. за първа степен:
а) завършено основно образование – за ученици; 
б) завършен VII клас – за ученици и за лица, навършили 16 години, със специални образователни потребности;
в) завършен първи гимназиален етап - за ученици по допълнителен държавен план-прием;
г) завършен начален етап на основното образование или успешно завършен курс за ограмотяване, организиран от училища в системата на предучилищното и училищното образование по реда на Закона за насърчаване на заетостта или на Закона за предучилищното и училищното образование или валидирани компетентности за начален етап на основно образование по чл. 167, ал. 1. т. 4 от Закона за предучилищното и училищното образование – за лица, навършили 16 години, а в случаите на продължаващо професионално обучение – и придобита квалификация по част от професия;
2. за втора степен:
а) завършено основно образование – за начално професионално обучение за ученици;
б) завършен първи гимназиален етап – за начално професионално обучение за ученици по допълнителен държавен план-прием;
в) завършен първи гимназиален етап и придобита първа степен на професионална квалификация за продължаващо професионално обучение за ученици по допълнителен държавен план-прием;
г) завършен XI клас и придобита първа степен на професионална квалификация – за ученици;
д) завършен първи гимназиален етап – за начално професионално обучение за лица, навършили 16 години;
3. за трета степен:
а) завършено основно образование – за ученици;
б) завършен първи гимназиален етап и придобита първа степен на професионална квалификация  - за ученици;
в) завършен XI клас и придобита втора степен на професионална квалификация - за ученици;
г) придобито право за явяване на държавни зрелостни изпити или придобито средно образование – за лица, навършили 16 години;
4. за четвърта степен - завършено средно образование.“
2. Създава се нова ал. 5:
„(5) Професиите и специалностите, за които се отнася входящото минимално квалификационно равнище по ал. 4, се определят в държавния образователен стандарт за придобиване на квалификация по професията и в съответния типов учебен план.“
3. Досегашната ал. 5 става ал. 6 и се изменя така:
„(6) Изходящото образователно равнище за придобиване на съответните степени на професионална квалификация за ученици е:
1. за първа степен:
а) завършен първи гимназиален етап; 
б) завършен клас от средната степен – за ученици със специални образователни потребности;
в) завършен ХI клас – за ученици по допълнителен държавен план-прием;
2. за втора степен - успешно завършен ХI клас или XII клас; 
3. за трета степен - успешно завършен XII клас.“
4. Създава се ал. 7:
„(7) Изходящото образователно равнище за придобиване на степен на професионална квалификация или на квалификация по част от професия за лица, навършили 16 години, които се обучават в курсове за придобиване на професионална квалификация, е еднакво с входящото минимално образователно равнище за съответната степен.“
5. Досегашната ал. 6 става ал. 8.

Комисията подкрепя /не подкрепя/ подкрепя по принцип текста на вносителя.

Действащ текст:

Класификационни признаци на Списъка на професиите за професионално образование и обучение
Чл. 8. (1) (Изм. - ДВ, бр. 61 от 2014 г.) Професиите и специалностите се класифицират в професионални направления и по степен на професионална квалификация.
(2) Степените на професионална квалификация, придобивани по този закон, са първа, втора, трета и четвърта.
(3) За съответните степени на професионална квалификация се изисква:
1. (изм. - ДВ, бр. 61 от 2014 г.) за първа степен - придобити професионални знания, умения и компетентности за упражняване на професии, включващи рутинни дейности, извършвани при неизменящи се условия;
2. (изм. - ДВ, бр. 61 от 2014 г.) за втора степен - придобити професионални знания, умения и компетентности за упражняване на професии, включващи дейности с комплексен характер, извършвани при изменящи се условия;
3. (изм. - ДВ, бр. 61 от 2014 г.) за трета степен - придобити професионални знания, умения и компетентности за упражняване на професии, включващи дейности с комплексен характер, извършвани при изменящи се условия, както и поемане на отговорности за работата на други лица;
4. (изм. - ДВ, бр. 103 от 2002 г., изм. - ДВ, бр. 61 от 2014 г.) за четвърта степен - придобити професионални знания, умения и компетентности за упражняване на професии, включващи широк кръг дейности с комплексен характер, извършвани при изменящи се условия, както и поемане на управленски отговорности за работата на други лица и за разпределяне на ресурси.
(4) Входящото минимално образователно равнище за придобиване на съответните степени на професионална квалификация е:
1. (изм. - ДВ, бр. 26 от 2008 г.) за първа степен:
а) завършен VI клас - за ученици;
б) (изм. - ДВ, бр. 70 от 2013 г.) завършен начален етап на основното образование или успешно завършен курс за ограмотяване, организиран от училища в системата на народната просвета по реда на Закона за насърчаване на заетостта или при условията и по реда на програми и проекти, финансирани със средства от европейските структурни фондове - за лица, навършили 16 години;
2. за втора и трета степен - завършени VII клас или основно образование;
3. за четвърта степен - завършено средно образование.
(5) Изходящото образователно равнище за придобиване на съответните степени на професионална квалификация е:
1. за първа степен:
а) основно образование - за ученици;
б) (изм. - ДВ, бр. 26 от 2008 г., изм. - ДВ, бр. 70 от 2013 г.) начален етап на основното образование или успешно завършен курс за ограмотяване, организиран от училища в системата на народната просвета по реда на Закона за насърчаване на заетостта или при условията и по реда на програми и проекти, финансирани със средства от европейските структурни фондове - за лица, навършили 16 години;
2. за втора степен - завършени Х или ХI клас, придобито право за явяване на държавни зрелостни изпити за завършване на средно образование или завършено средно образование;
3. (доп. - ДВ, бр. 103 от 2002 г.) за трета степен - средно образование или придобито право за явяване на държавни зрелостни изпити за завършване на средно образование и се определя с държавните образователни изисквания за придобиване на квалификация по професии.
(6) (Нова - ДВ, бр. 61 от 2014 г.) Степента на професионална квалификация за всяка професия от Списъка на професиите за професионално образование и обучение по чл. 6 се определя в съответствие с Националната квалификационна рамка, приета с акт на Министерския съвет.

§ 5. В чл. 9 се правят следните изменения и допълнения:
1. Алинея 1 се изменя така:
„(1) Право за осъществяване на обучение за придобиване на професионална квалификация имат:
1. професионални гимназии, професионални колежи, училища по изкуствата и центрове за професионално обучение;
2. спортни училища;
3. духовни училища – когато осигуряват професионална подготовка в професионално направление „Религия“;
4. училища в местата за лишаване от свобода;
5. специални училища – възпитателни училища интернати и социално-педагогически интернати;
6. обединени училища, средни училища, профилирани гимназии, вечерни училища и специални училища – за обучение и подкрепа на ученици със сензорни увреждания, в отделни паралелки в тях.“
2. Създават се нови ал. 2 и 3:
„(2) Обединените училища може да осигуряват професионално обучение за придобиване на първа степен на професионална квалификация и/или за придобиване на квалификация по част от професия.

(3) Духовните училища може да осигуряват професионално образование в професионално направление „Религия” с придобиване на трета степен на професионална квалификация с продължителност 5 години след основно образование.”
3. Създават се нови ал. 4 и 5:
(4) Училищата в местата за лишаване от свобода може да осигуряват професионално образование и обучение с придобиване на първа, втора и трета степен на професионална квалификация с продължителност, определена в рамковите програми по чл. 11. Училищата в местата за лишаване от свобода могат да осъществяват и професионално обучение с придобиване на квалификация по част от професията.
(5) Право да извършват професионално обучение за придобиване на първа степен на професионална квалификация и/или за придобиване на квалификация по част от професия  имат и центрове за специална образователна подкрепа по чл. 49, ал. 2 от Закона за предучилищното и училищното образование.“
4. Досегашните ал. 2 и 3 стават съответно ал. 6 и 7.

Комисията подкрепя /не подкрепя/ подкрепя по принцип текста на вносителя.

Действащ текст:

Обучение за придобиване на професионална квалификация
Чл. 9. (1) Право за осъществяване на обучение за придобиване на професионална квалификация имат:
1. (доп. - ДВ, бр. 103 от 2002 г.) професионални училища, професионални гимназии, професионални колежи, училища по изкуствата и центрове за професионално обучение;
2. (нова - ДВ, бр. 50 от 2010 г., в сила от учебната 2011 - 2012 г.) спортни училища;
3. (изм. - ДВ, бр. 103 от 2002 г., изм. - ДВ, бр. 74 от 2009 г., в сила от 15.09.2009 г., предишна т. 2, изм. - ДВ, бр. 50 от 2010 г., в сила от учебната 2011 - 2012 г., изм. - ДВ, бр. 68 от 2013 г., в сила от 02.08.2013 г.) прогимназиални, основни, средни общообразователни, специални училища, гимназии и профилирани гимназии в отделни паралелки в тях - въз основа на заповед на министъра на образованието и науката, ако отговарят на условията, определени с държавните образователни изисквания.
(2) (Доп. - ДВ, бр. 36 от 2009 г., доп. - ДВ, бр. 61 от 2014 г.) Обучение за придобиване на професионална квалификация могат да осъществяват министерства, общини, висши училища, университетски и многопрофилни болници, организации на работодатели, организации на работници и служители и отделни работодатели.
(3) (Изм. - ДВ, бр. 61 от 2014 г., изм. - ДВ, бр. 79 от 2015 г., в сила от 01.08.2016 г.) Професионални знания, умения и компетентности могат да се придобият и чрез неформално обучение и информално учене.

§ 6. В чл. 9а се правят следните изменения и допълнения:
1. В ал. 2 думите „държавните образователни изисквания за придобиване на квалификация по професии“ се заменят с „държавните образователни стандарти за придобиване на квалификация по професии“.
2. В ал. 4 думите „Обучаващите институции“ се заменят с „Професионалните колежи и центровете за професионално обучение“.
3. Създава се нова ал. 5:
„(5) Условията и редът за осъществяване на управлението на качеството в училищното професионално образование и обучение, включително областите, критериите и показателите за извършване на самооценяването, се определят в държавния образователен стандарт по чл. 22, ал. 2, т. 15 от Закона за предучилищното и училищното образование.“
4. Досегашната ал. 5 става ал. 6.

Комисията подкрепя /не подкрепя/ подкрепя по принцип текста на вносителя.

Действащ текст:

Качество на професионалното образование и обучение
Чл. 9а. (Нов - ДВ, бр. 61 от 2014 г.) (1) Качеството е съвкупност от характеристики на професионалното образование и обучение, които са в съответствие с очакванията и потребностите на личността и на обществото.
(2) Институциите по чл. 9 осигуряват качество на професионалното образование и обучение чрез изграждане на вътрешна система за осигуряване на качеството при спазване на държавните образователни изисквания за придобиване на квалификация по професии и на действащото законодателство.
(3) Правилата за прилагането на вътрешната система за осигуряване на качеството по ал. 2 се определят в правилника за дейността на обучаващата институция.
(4) (Изм. - ДВ, бр. 14 от 2015 г.) Обучаващите институции разработват вътрешната си система за осигуряване на качеството по ал. 2 при условия и по ред, определени в наредба на министъра на образованието и науката, съгласувана с министъра на труда и социалната политика, министъра на икономиката, министъра на културата, министъра на младежта и спорта и министъра на земеделието и храните.
(5) С наредбата по ал. 4 се определят принципите за осигуряване на качеството, изискванията към институциите по чл. 9 за усъвършенстване на процесите за управление на качеството, показателите, условията и редът за измерване на постигнатото качество.

§ 7. В чл. 10, ал. 3 т. 2 се изменя така:
„2. програми Б за начално и продължаващо професионално обучение с придобиване на втора или трета степен на професионална квалификация;“

Комисията подкрепя /не подкрепя/ подкрепя по принцип текста на вносителя.

Действащ текст:

Рамкови програми за придобиване на професионална квалификация (Загл. изм. - ДВ, бр. 103 от 2002 г.)
Чл. 10. (1) (Изм. - ДВ, бр. 103 от 2002 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Придобиването на професионална квалификация в системата на професионалното образование и обучение се регламентира с рамкови програми, утвърдени от министъра на образованието и науката.
(2) Програмите по ал. 1 определят възрастта и входящото образователно и квалификационно равнище на кандидатите, както и съдържанието и продължителността на професионалното образование и на професионалното обучение.
(3) Програмите по ал. 1 са:
1. програми А за начално професионално обучение с придобиване на първа степен на професионална квалификация;
2. програми Б за начално професионално обучение с придобиване на втора степен на професионална квалификация;
3. програми В за професионално образование с придобиване на втора или трета степен на професионална квалификация;
4. програми Г за професионално обучение с придобиване на четвърта степен на професионална квалификация;
5. програми Д за начално професионално обучение с придобиване на квалификация по част от професия;
6. (изм. и доп. - ДВ, бр. 61 от 2014 г.) програми Е за продължаващо професионално обучение за актуализиране или разширяване на придобита професионална квалификация, както и за придобиване на първа, втора и трета степен на професионална квалификация след придобита квалификация съответно по част от професия, първа или втора степен на професионална квалификация.

§ 8. Член 11 се изменя така:
„Рамкови програми за ученици
Чл. 11. Рамковите програми, по които могат да се обучават ученици, са:
1. Рамкови програми А:
а) с продължителност 3 години за ученици със завършено основно образование
б) с продължителност една година – за ученици със завършен първи гимназиален етап;
в) с продължителност, определена с конкретната документация, но не по-малко от 3 години – за ученици със специални образователни потребности със завършен VII клас.
2. Рамкови програми Б:
а) с продължителност 4 години за начално професионално обучение за придобиване на втора степен на професионална квалификация - за ученици със завършено основно образование; 
б) с продължителност една година за продължаващо професионално обучение за придобиване на втора степен на професионална квалификация - за ученици със завършен първи гимназиален етап на средното образование и придобита първа степен на професионална квалификация по съответната специалност от професия, определена в типовия учебен план.
3. Рамкови програми В за професионално образование с придобиване на втора степен на професионална квалификация:
а) с продължителност 5 години за ученици със завършено основно образование;
б) с продължителност 2 години за ученици със завършен първи гимназиален етап по допълнителен държавен план-прием; 
в) с продължителност една година за ученици със завършен XI клас и придобита първа степен на професионална квалификация по съответната специалност от професия, по съответната специалност от професия, определена в типовия учебен план.
4. Рамкови програми В за професионално образование с придобиване на трета степен на професионална квалификация:
а) с продължителност 5 години за ученици със завършено основно образование;
б) с продължителност 2 години за ученици със завършен първи гимназиален етап и придобита първа степен на професионална квалификация по съответната специалност от професия, определена в типовия учебен план;
в) с продължителност една година за ученици със завършен ХI клас и придобита втора степен на професионална квалификация по съответната специалност от професия, определена в типовия учебен план.
5. Рамкови програми Д:
а) с продължителност до една година - за ученици със завършено основно образование или със завършен клас от средното образование;
б) с продължителност, определена с конкретната документация - за ученици със специални образователни потребности със завършен VII клас и за ученици в училищата в местата за лишаване от свобода.“

Комисията подкрепя /не подкрепя/ подкрепя по принцип текста на вносителя.

Действащ текст:

Програми за ученици
Чл. 11. Програмите, по които могат да се обучават ученици, са:
1. програми А с продължителност до 3 г. за ученици със завършен най-малко VI клас;
2. програми Б с продължителност до 4 г. за ученици със завършено основно образование или със завършен клас от средното образование;
3. (изм. - ДВ, бр. 103 от 2002 г., изм. - ДВ, бр. 36 от 2009 г., в сила от учебната 2009 - 2010 г., доп. - ДВ, бр. 50 от 2010 г., в сила от учебната 2011 - 2012 г.) програми В с продължителност 4 г. за ученици със завършено основно образование или 5 г. за ученици със завършен VII клас, а в училищата по изкуствата и спортните училища - до 4 г. след основно образование или завършен клас от средното образование;
4. (изм. - ДВ, бр. 61 от 2014 г.) програми Д:
а) с продължителност до 1 г. - за ученици със завършено основно образование или със завършен клас от средното образование;
б) за ученици със специални образователни потребности със завършен клас от прогимназиалния етап на основното образование, като продължителността се определя с конкретната документация.

§ 9. Член 12 се изменя така:
„Програми за лица, навършили 16 години
Чл. 12. Рамковите програми, по които могат да се обучават лица, навършили 16 години, са:
1. Рамкови програми А 
а) с продължителност до 6 месеца за лица със завършен начален етап на основното образование или успешно завършен курс за ограмотяване, организиран от училища в системата на предучилищното и училищното образование по реда на Закона за насърчаване на заетостта или на Закона за предучилищното и училищното образование, или валидирани компетентности за начален етап на основно образование по чл. 167, ал. 1. т. 4 от Закона за предучилищното и училищното образование;
б) с продължителност, определена с конкретната документация – за лица с увреждания със завършен VII клас;
2. Рамкови програми Б:
а) с продължителност до една година за начално професионално обучение за придобиване на втора степен на професионална квалификация - за лица със завършен първи гимназиален етап;
б) с продължителност до 1,5 години за начално професионално обучение за придобиване на трета степен на професионална квалификация - за лица с придобито право за явяване на държавни зрелостни изпити за завършване на средно образование или със завършено средно образование;
3. Рамкови програми Г с продължителност до 2 години за лица със завършено средно образование;
4. Рамкови програми Д с продължителност, определена с конкретната документация за професионално обучение;
5. Рамкови програми Е с продължителност, определена с конкретната документация за професионално обучение.“

Комисията подкрепя /не подкрепя/ подкрепя по принцип текста на вносителя.

Действащ текст:

Програми за лица, навършили 16 години
Чл. 12. Програмите, по които могат да се обучават лица, навършили 16 г., са:
1. (изм. - ДВ, бр. 26 от 2008 г., изм. - ДВ, бр. 70 от 2013 г., изм. - ДВ, бр. 61 от 2014 г.) програми А:
а) с продължителност до 1 г. за лица със завършен най-малко начален етап на основното образование или успешно завършен курс за ограмотяване, организиран от училища в системата на народната просвета по реда на Закона за насърчаване на заетостта или при условията и по реда на програми и проекти, финансирани със средства от европейските структурни фондове;
б) за лица със специални образователни потребности със завършен VIII клас по индивидуална образователна програма, с продължителност, определена с конкретната документация;
2. програми Б с продължителност 1 г. за лица със завършен клас от средното образование или със завършено средно образование;
3. (нова - ДВ, бр. 103 от 2002 г., изм. - ДВ, бр. 36 от 2009 г., в сила от учебната 2009 - 2010 г.) програми В с продължителност 4 г. за лица със завършено основно образование;
4. (предишан т. 3 - ДВ, бр. 103 от 2002 г.) програми Г с продължителност до 2 г. за лица със завършено средно образование;
5. (предишна т. 4 - ДВ, бр. 103 от 2002 г.) програми Д с продължителност, определена с конкретната документация за професионално обучение;
6. (предишна т. 5 - ДВ, бр. 103 от 2002 г.) програми Е с продължителност, определена с конкретната документация за професионално обучение.

§ 10. Член 13 се изменя така:
„Документация за професионално образование и за професионално обучение
Чл. 13. (1) Документацията за професионално образование и за професионално обучение на ученици включва държавните образователни стандарти за придобиване на квалификация по професии, рамковите програми, рамковите учебни планове, типовите учебни планове, учебните програми и училищните учебни планове.
(2) Документацията за професионално обучение на лица, навършили 16 години, включва държавните образователни стандарти за придобиване на квалификация по професии, рамковите програми, учебните планове и учебните програми.“

Комисията подкрепя /не подкрепя/ подкрепя по принцип текста на вносителя.

Действащ текст:

Документация за професионалното образование и за професионалното обучение (Загл. изм. - ДВ, бр. 103 от 2002 г.)
Чл. 13. (Изм. - ДВ, бр. 61 от 2014 г.) (1) Програмите по чл. 10, ал. 3, т. 1, 2, 3 и 4 се конкретизират за всяка професия от списъка по чл. 6, ал. 1 с държавните образователни изисквания за придобиване на квалификация по професии. 
(2) Програмите по чл. 10, ал. 3, т. 5 и 6 се конкретизират с документацията за професионално обучение - учебни планове и учебни програми, които се разработват въз основа на държавните образователни изисквания за придобиване на квалификация по професии.
(3) Документацията по ал. 2 се разработва от обучаващата институция или от заявителя на професионалното обучение. При придобиване на степен на професионална квалификация документацията се разработва в съответствие с държавните образователни изисквания за придобиване на квалификация по професии.
(4) Държавните образователни изисквания за придобиване на квалификация по професии определят:
1. изисквания към кандидатите;
2. описание на професията;
3. единици резултати от учене;
4. изисквания към материалната база;
5. изисквания към обучаващите.
(5) Във основа на държавните образователни изисквания за придобиване на квалификация по професии се разработват учебни планове и учебни програми.
(6) Документацията по ал. 5 може да се разработва като модулни учебни планове и модулни учебни програми.
(7) Професионалното обучение за учениците и за лицата над 16 години със специални образователни потребности може да се осъществява и по индивидуални учебни програми.
(8) Учебните планове за обучение на ученици по програмите А, Б, В и Д и за обучение по програми Г се утвърждават от министъра на образованието и науката, за училищата по изкуствата - от министъра на културата, а за спортните училища - от министъра на младежта и спорта.
(9) Учебните планове за обучение на лица над 16 години по програмите А, Б, Д, Е се разработват от обучаващата институция или от заявителя на професионалното обучение и се утвърждават от директора на обучаващата институция.

§ 11. Създават се чл. 13а-13д:
„Държавни образователни стандарти за придобиване на квалификация по професии
Чл. 13а. Държавните образователни стандарти по чл. 22, ал. 2, т. 6 от Закона за предучилищното и училищното образование се приемат отделно за всяка професия от списъка по чл. 6, aл. 1 и определят:
1. изисквания към кандидатите;
2. описание на професията;
3. единици резултати от учене;
4. изисквания към материалната база;
5. изисквания към обучаващите.

Изисквания за разработване на рамкови програми 
Чл. 13б. (1) Рамковите програми А, Б, В и Г се разработват в зависимост от формите на обучение, продължителността и спецификата на професионалното образование и обучение и съдържат общия брой часове за придобиване на видовете професионална подготовка за целия период на обучение.
(2) Рамкова програма Д се разработва:
1. в зависимост от формите на обучение и спецификата на професионалното обучение и съдържа общия брой часове за придобиване на видовете професионална подготовка – за ученици;
2. в зависимост от формите на обучение и спецификата на професионалното обучение - за ученици със специални образователни потребности със завършен VII клас и за лица, навършили 16 години.
(3) Рамкова програма Е се разработва в зависимост от формите на обучение и спецификата на професионалното обучение, a в случаите за придобиване на степен на професионална квалификация съдържа и общия брой часове за придобиване на видовете професионална подготовка.
Изисквания за разработване на учебни планове в училищното професионално образование и обучение
Чл. 13в. Професионалното образование и обучение на ученици се осъществява по рамкови, типови и училищни учебни планове, които се разработват и утвърждават при условията и по реда на Закона за предучилищното и училищното образование.
Изисквания за разработване на учебни планове за професионално обучение на лица, навършили 16 години
Чл. 13г. (1) Учебните планове разпределят учебното време за изучаване на учебните предмети или модули за придобиване на общата, отрасловата, специфичната и разширената професионална подготовка за целия период на професионалното обучение.
(2) Структурата на учебния план по ал. 1 обхваща:
1. Раздел А - задължителни учебни часове;
2. Раздел Б - избираеми учебни часове. 
(3) В задължителните учебни часове се осъществява обучение за придобиване на  общата, отрасловата и специфичната професионална подготовка, а в избираемите учебни часове - за придобиване на разширената професионална подготовка.
(4) Учебните планове се разработват въз основа на рамковите програми по чл. 12 и на държавните образователни стандарти за придобиване на квалификация по професии от обучаваща институция самостоятелно или съвместно със заявителя на професионалното обучение и се утвърждават от директора на обучаващата институция.
(5) За лица с увреждания, навършили 16 години, въз основа на рамковите програми по чл. 12 и на държавните образователни стандарти за придобиване на квалификация по професии може да се разработват индивидуални учебни планове в зависимост от конкретните възможности на лицето за достигане на единиците резултати от ученето, които може да разпределят по-голям брой учебни часове от учебния план по ал. 1. Индивидуалните учебни планове се утвърждават от директора на обучаващата институция. 
Изисквания за разработване на учебни програми
Чл. 13д. (1) Учебните програми за училищното професионално образование и обучение по учебните предмети или модули от общата професионална подготовка се разработват въз основа на държавния образователен стандарт за придобиване на квалификация по професия и се утвърждават от министъра на образованието и науката.
(2) Учебните програми за училищното професионално образование и обучение по учебните предмети или модули от отрасловата и специфичната професионална подготовка се разработват въз основа на държавните образователни стандарти за придобиване на квалификация по професии в съответствие с типовите учебни планове за придобиване на квалификация по професии и се утвърждават, както следва:
1. за неспециализираните училища, за училищата към местата за лишаване от свобода и за специалните училища – от министъра на образованието и науката;
2. за училищата по изкуствата - от министъра на културата;
3. за спортните училища – от министъра на младежта и спорта;
4. за духовните училища – от ръководен орган на съответното регистрирано вероизповедание съгласувано с министъра на образованието и науката.
(3) Учебните програми или модули за училищното професионално образование и обучение по учебни предмети от разширената професионална подготовка се утвърждават от директора на училището. 
(4) Учебните програми по учебни предмети или модули за всички видове професионална подготовка за обучение на лица, навършили 16 години, се разработват въз основа на държавните образователни стандарти за придобиване на квалификация по професии от обучаващата институция самостоятелно или съвместно със заявителя на професионалното обучение и се утвърждават от директора на обучаващата институция. 
(5) Професионалното образование и обучение на учениците със специални образователни потребности, както и професионалното обучение на лицата, навършили 16 години, с увреждания може да се осъществява по индивидуални учебни програми по учебните предмети или модули. Индивидуалните учебни програми се утвърждават от директора на обучаващата институция.“

Комисията подкрепя /не подкрепя/ подкрепя по принцип текста на вносителя.

§ 12. В чл. 14 се правят следните изменения и допълнения:
1. В ал. 3 думите „медицинско свидетелство, доказващо“ се заменят с „медицински документ, доказващ”.
2. Алинея 4 се изменя така:
„(4) Входящото образователно равнище на кандидата е завършен клас или етап от основното или средното образование, завършен начален етап на основното образование или успешно завършен курс за ограмотяване, организиран от училища в системата на предучилищното и училищното образование по реда на Закона за насърчаване на заетостта или на Закона за предучилищното и училищното образование или валидирани компетентности за начален етап на основно образование по чл. 167, ал. 1, т. 4 от Закона за предучилищното и училищното образование – за лица, навършили 16 години.“
3. В ал. 5 след думата „придобитата“ се добавя „квалификация по част от професия или“.

Комисията подкрепя /не подкрепя/ подкрепя по принцип текста на вносителя.

Действащ текст:
Изисквания към кандидатите
Чл. 14. (1) Изискванията към кандидатите, желаещи да се включат в програмите за професионално образование и професионално обучение, се отнасят за минимална възраст, здравословно състояние, входящо образователно равнище и входящо квалификационно равнище.
(2) Минималната възраст на кандидата в годината на кандидатстването е 13 г. за училищата и 16 г., когато обучението се извършва в друга обучаваща институция.
(3) (Изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Здравословното състояние на кандидата се удостоверява с медицинско свидетелство, доказващо, че професията, по която желае да се обучава, не му е противопоказна. Изискванията се определят с наредба на министъра на здравеопазването след съгласуване с министъра на образованието и науката.
(4) (Изм. - ДВ, бр. 26 от 2008 г., изм. - ДВ, бр. 70 от 2013 г.) Входящото образователно равнище на кандидата е завършен клас от основното или средното образование, завършена степен на образование или успешно завършен курс за ограмотяване, организиран от училища в системата на народната просвета по реда на Закона за насърчаване на заетостта или при условията и по реда на програми и проекти, финансирани със средства от европейските структурни фондове, необходими за придобиване на съответната степен на професионална квалификация.
(5) Входящото квалификационно равнище на кандидата е придобитата степен на професионална квалификация, изисквана за включване в програма Е.

§ 13. Създават се чл. 14а и 14б:
„Прием за училищно професионално образование и обучение
Чл. 14а. (1) В държавните и общинските училища учениците постъпват за професионално образование и обучение на места, определени с държавния и с допълнителния държавен план-прием по професии и специалности, с изключение на вечерните училища, на специалните училища и на училищата в местата за лишаване от свобода, в които учениците постъпват на места, определени с училищния план-прием.
(2) Държавният, допълнителният държавен и училищният план-прием се утвърждават при условията и по реда на Закона за предучилищното и училищното образование.
(3) С изключение на училищата по изкуствата, спортните училища и на духовните училища, предложенията за държавен и за допълнителен държавен план-прием се съобразяват със стратегиите, прогнозите, програмите и плановете за развитие на съответната област и община, а за националните училища – с националните стратегии, прогнози, програми и планове за развитие.
(4) Предложенията по ал. 3 се съгласуват с комисията по заетостта към областния съвет за развитие и с регионалните структури на работодателите, а за националните училища – и с министъра на труда и социалната политика и министъра на регионалното развитие и благоустройството.
(5) Частните училища определят самостоятелно план-приема си.
Прием за професионално обучение на лица, навършили 16 години
Чл. 14б. (1) В държавните и общинските професионални колежи обучаемите постъпват за професионално обучение на места, определени с план-прием, който се утвърждава от финансиращия орган.
(2) В държавните и общинските центрове за професионално обучение броят на местата за обучение се утвърждава от финансиращия орган.
(3) Частните професионални колежи и центрове за професионално обучение определят самостоятелно приема си.
(4) Професионалното обучение на лица, навършили 16 години, в държавните и общинските училища се осигурява финансово от обучаемия или от друг възложител на обучението.
(5) Държавните и общинските професионални колежи и центрове за професионално обучение могат да извършват професионално обучение и извън броя на местата, определени по реда на ал. 1 и 2, което се осигурява финансово от обучаемия или от друг възложител на обучението. 
(6) В случаите по ал. 4 и 5 държавните и общинските училища, професионални колежи и центрове за професионално обучение самостоятелно определят приема за обучение.
(7) Организацията, провеждането, материалното и финансовото осигуряване на професионалното обучение се уреждат с договор между директора на училището, професионалния колеж или центъра за професионално обучение и възложителя на обучението при спазване на изискванията на този закон.“

Комисията подкрепя /не подкрепя/ подкрепя по принцип текста на вносителя.

§ 14. Член 15 се изменя така:
„Условия и ред за приемане на кандидатите
Чл. 15. (1) Условията и редът за приемане на ученици в държавните и общинските училища, в които се извършва професионално образование и обучение, се определят с държавния образователен стандарт за организацията на дейностите в училищното образование, в училищата по изкуствата – с наредба на министъра на културата, в спортните училища – с наредба на министъра на младежта и спорта по чл. 146, ал. 2 от Закона за предучилищното и училищното образование, а в духовните училища – при условия и по ред, определени от съответното вероизповедание.
(2) Условията и редът за приемане на лица, навършили 16 години, за професионално обучение се определят от обучаващата институция при спазване изискванията на този закон и другите нормативни актове, уреждащи професионалното образование и обучение.“

Комисията подкрепя /не подкрепя/ подкрепя по принцип текста на вносителя.

Действащ текст:

Условия и ред за приемане на кандидатите (Загл. изм. - ДВ, бр. 103 от 2002 г.)
Чл. 15. (Изм. - ДВ, бр. 103 от 2002 г.) (1) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., изм. - ДВ, бр. 74 от 2009 г., в сила от 15.09.2009 г., изм. и доп. - ДВ, бр. 50 от 2010 г., в сила от учебната 2011 - 2012 г., изм. - ДВ, бр. 68 от 2013 г., в сила от 02.08.2013 г.) Условията и редът за приемане на кандидатите в държавните и общинските училища, в които се извършва професионално образование и обучение, се определят с наредба на министъра на образованието и науката, в училищата по изкуствата - с наредба на министъра на образованието и науката и на министъра на културата и в спортните училища - с наредба на министъра на образованието и науката и министъра на младежта и спорта.
(2) Условията и редът за приемане на кандидати в институции, различни от посочените в ал. 1, се определят от обучаващата институция при спазване изискванията на този закон и другите нормативни актове, уреждащи професионалното образование и обучение.

§ 15. Наименованието на раздел ІІІ в глава втора се изменя така:
„Организация на процеса на обучение“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 15 да се измени така: 
„§15. В глава втора наименованието на раздел III да се измени така: „Организация на процеса на обучение“.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:
Раздел III.
Организация на учебния процес
§ 16. Член 16 се изменя така:
„Организация на учебния процес в професионалното образование
Чл. 16. Формите на обучение, организационните форми и учебното време за програмите В са в съответствие със Закона за предучилищното и училищното образование и подзаконовите актове за прилагането му.“

Комисията подкрепя /не подкрепя/ подкрепя по принцип текста на вносителя.

Действащ текст:

Организация на учебния процес в професионалното образование
Чл. 16. (1) Формите на обучение, организационните форми и учебното време за програмите В са в съответствие със Закона за народната просвета и Правилника за прилагане на Закона за народната просвета.
(2) Организацията на учебния процес за всяка професия от списъка по чл. 6, ал. 1 се определя с държавните образователни изисквания за придобиване на квалификация по професии.

§ 17. В чл. 17 се правят следните изменения:
1. В заглавието думите „на учебния процес“ се заличават.
2. В ал. 1 думите „Закона за народната просвета и Правилника за прилагане на Закона за народната просвета“ се заменят със „Закона за предучилищното и училищното образование и подзаконовите актове за прилагането му“.
3. В ал. 2 изречения второ и трето се заличават.
4. Алинея 3 се изменя така:
„(3) Формите на обучение за лица, навършили 16 години, са дневна, вечерна, задочна, самостоятелна, индивидуална, дистанционна и обучение чрез работа (дуална система на обучение). Формите на обучение, учебното време и броят на обучаемите в курса се определят от обучаващата институция. Те могат да се съгласуват със заявителя на професионалното обучение.“

Комисията подкрепя /не подкрепя/ подкрепя по принцип текста на вносителя.

Действащ текст:
Организация на учебния процес в професионалното обучение
Чл. 17. (1) Формите на обучение, организационните форми и учебното време за програмите А, Б и Д за ученици са в съответствие със Закона за народната просвета и Правилника за прилагане на Закона за народната просвета.
(2) Организационната форма за програмите А, Б, Г, Д и Е за лица, навършили 16 г., е квалификационен курс. Формите на обучение, учебното време и броят на обучаемите в курса се определят от обучаващата институция. Те могат да се съгласуват със заявителя на професионалното обучение.
(3) Организацията на учебния процес по програмите А, Б и Г се определя с държавните образователни изисквания за придобиване на квалификация по професии, а по програмите Д и Е - с документацията по чл. 13, ал. 2.

§ 18. В чл. 17а се правят следните изменения и допълнения:
1. В ал. 3 накрая се добавя „по чл. 5, ал. 4, т. 2“.
2. Създава се нова ал. 4:
„(4) Обучението по ал. 1 по рамкова програма В се провежда по рамкови учебни планове съгласно държавния образователен стандарт за учебния план.“
3. Досегашната ал. 4 става ал. 5 и се изменя така:
„(5) В институциите по чл. 18, т. 1-6  практическото обучение в реална работна среда се организира в ХІ и ХІІ клас за ученици, които са навършили 16 години.“
4. Досегашната ал. 5 става ал. 6.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В §18, т. 3 да се измени така: 
   	 „3. Досегашната ал. 4 става ал. 5 и да се измени така: 
    	 „(5) В институциите по чл. 18, т. 1-4  практическото обучение в реална работна среда се организира в ХІ и ХІІ клас за ученици, които са навършили 16 години, а в институциите по чл. 18, т. 5 и 6 – съгласно съответния учебен план.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Организация на обучение чрез работа (дуална система на обучение) (Загл. изм. - ДВ, бр. 79 от 2015 г., в сила от 01.08.2016 г.)
Чл. 17а. (Нов - ДВ, бр. 61 от 2014 г.) (1) (Изм. - ДВ, бр. 79 от 2015 г., в сила от 01.08.2016 г.) Обучението чрез работа (дуална система на обучение) е специфична форма на професионално обучение за придобиване на професионална квалификация, което се организира въз основа на партньорство, включително въз основа на договор между институциите по чл. 5, ал. 4 и един или няколко работодатели.
(2) (Изм. - ДВ, бр. 79 от 2015 г., в сила от 01.08.2016 г.) Обучението чрез работа (дуална система на обучение) се организира и осъществява в съответствие с този закон, Кодекса на труда и наредбата по ал. 5.
(3) Обучението по ал. 1 се осъществява въз основа на прием, заявен от работодателя пред директора на съответната институция, която извършва обучението.
(4) В професионалните гимназии и професионалните училища формата на обучение по ал. 1 се организира в ХІ и ХІІ клас за ученици, които са навършили 16 години.
(5) (Изм. - ДВ, бр. 79 от 2015 г., в сила от 01.08.2016 г.) Условията и редът за провеждане на обучение чрез работа (дуална система на обучение) по ал. 1 се определят с наредба, издадена от министъра на образованието и науката съгласувано с министъра на труда и социалната политика.

§ 19. В глава втора се създава раздел ІV с чл. 17б и чл. 17в:
„Раздел ІV
Документи в професионалното образование и обучение
Документи в училищното професионално образование и обучение
Чл. 17б. Видовете документи в училищното професионално образование и обучение, както и условията и редът за тяхното водене, съхранение и издаване се определят с държавния образователен стандарт по чл. 22, ал. 2, т. 10 от Закона за предучилищното и училищното образование. 
Документи за професионалното обучение на лица, навършили 
16 години
Чл. 17в. (1) Изискванията към формата и съдържанието на документите за завършване, удостоверяване и признаване на професионалното обучение на лица, навършили 16 години, се определят с държавния образователен стандарт по чл. 22, ал. 2, т. 10 от Закона за предучилищното и училищното образование.
(2) Видовете документи за професионално обучение на лица, навършили 16 години, с изключение на посочените в ал. 1, както и условията и редът за тяхното водене, съхранение и издаване се определят с наредба на министъра на образованието и науката.“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В §19, в чл. 17в, ал. 2, след думата „издаване“ се добавя „включително и тяхното предаване и съхранение в случаите по чл. 49д“.

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 20. Член 18 се изменя така:
„Институции
Чл. 18. Институциите в системата на професионалното образование и обучение са:
1. професионални гимназии;
2. училища по изкуствата;
3. спортни училища;
4. специални училища – възпитателни училища интернати и социално-педагогически интернати;
5. професионални колежи;
6. центрове за професионално обучение;
7. центрове за информация и професионално ориентиране.“

Комисията подкрепя /не подкрепя/ подкрепя по принцип текста на вносителя.

Действащ текст:

Институции
Чл. 18. Институциите в системата на професионалното образование и обучение са:
1. професионални училища;
2. професионални гимназии;
3. (нова - ДВ, бр. 103 от 2002 г.) училища по изкуствата;
4. (нова - ДВ, бр. 50 от 2010 г., в сила от учебната 2011 - 2012 г.) спортни училища;
5. (предишна т. 3 - ДВ, бр. 103 от 2002 г., предишна т. 4 - ДВ, бр. 50 от 2010 г., в сила от учебната 2011 - 2012 г.) професионални колежи;
6. (предишна на т. 4 - ДВ, бр. 103 от 2002 г., предишна т. 5 - ДВ, бр. 50 от 2010 г., в сила от учебната 2011 - 2012 г.) центрове за професионално обучение;
7. (предишна т. 5 - ДВ, бр. 103 от 2002 г., предишна т. 6 - ДВ, бр. 50 от 2010 г., в сила от учебната 2011 - 2012 г.) центрове за информация и професионално ориентиране;
8. (предишна т. 6 - ДВ, бр. 103 от 2002 г.) центрове за квалификация на обучаващите.

§ 21. Член 19 се изменя така:
„Професионални гимназии, училища по изкуствата, спортни училища и специални училища - възпитателни училища интернати и социално- педагогически интернати
Чл. 19. (1) Професионалните гимназии са държавни, общински и частни, спортните училища са държавни и общински, а училищата по изкуствата са държавни.
(2) Училищата по ал. 1 се откриват, преобразуват, променят и закриват по реда, предвиден в Закона за предучилищното и училищното образование.
(3) Професионалните гимназии осъществяват професионално образование и обучение с придобиване на първа, втора и трета степен на професионална квалификация с продължителност, определена в рамковите програми по чл. 11. В тях се приемат ученици със завършено основно образование или с успешно завършен първи гимназиален етап, а за ученици със специални образователни потребности - със завършен VII клас. Професионалните гимназии могат да осъществяват и професионално обучение с придобиване на четвърта степен на професионална квалификация въз основа на заповед на министъра на образованието и науката, ако отговарят на условията, определени с държавните образователни стандарти за придобиване на квалификация по съответните професии. Професионалните гимназии могат да осъществяват и професионално обучение с придобиване на квалификация по част от професията.
(4) Професионалните гимназии могат да организират обучение и на лица, навършили 16 години, по програмите по чл. 12 при условията и по реда на този закон.
(5) Училищата по изкуствата осъществяват професионално образование и обучение с придобиване на втора и трета степен на професионална квалификация с продължителност, определена в рамкови програми по чл. 11. Училищата по изкуствата могат да осъществяват и професионално обучение с придобиване на четвърта степен на професионална квалификация въз основа на заповед на министъра на културата, ако отговарят на условията, определени с държавните образователни стандарти за придобиване на квалификация по съответните професии.
(6) Спортните училища осъществяват професионално образование с придобиване на трета степен на професионална квалификация с продължителност, определена в рамкова програма В по чл. 11. Спортните училища могат да осъществяват и професионално обучение с придобиване на четвърта степен на професионална квалификация въз основа на заповед на министъра на младежта и спорта, ако отговарят на условията, определени с държавните образователни стандарти за придобиване на квалификация по съответните професии. 
(7) Специалните училища – възпитателни училища интернати и социално-педагогически интернати, осъществяват професионално образование и обучение с придобиване на първа, втора и трета степен на професионална квалификация с продължителност, определена в рамковите програми по чл. 11. Възпитателните училища интернати и социално-педагогическите интернати могат да осъществяват и професионално обучение с придобиване на квалификация по част от професията.“

Предложение от н. п. Красимир Богданов:

§ 21. Член 19 се изменя така:
„Професионални гимназии, училища по изкуствата, спортни училища и специални училища - възпитателни училища интернати и социално-педагогически интернати
Нова алинея 8
Чл. 19 (8) Учениците от професионалните гимназии, училищата по изкуствата, спортните училища и специалните училища - възпитателни училища интернати и социално- педагогически интернати имат всички права по чл. 171 от ЗПУО, включително правата по чл. 171 (1) т. 11, които могат да се упражняват на училищно, общинско, областно и национално ниво.
Комисията подкрепя /не подкрепя/ подкрепя по принцип предложението.

Предложение от н. п. Петър Чобанов и  н.п. Станислав Анастасов:

В § 21. Чл. 19 се създава нова ал. 8 със следното съдържание:
„(8) Учениците от професионалните гимназии, училищата по изкуствата. Спортните училища и специалните училища – възпитателни училища интернати и социално-педагогически интернати имат всички права по чл. 171 от ЗПУО, включително правата по чл. 171 (1) т. 11, които могат да се упражняват на училищно, общинско, областно и национално ниво.“
Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Професионални училища, професионални гимназии, професионални колежи, училища по изкуствата и спортни училища (Загл. изм. - ДВ, бр. 103 от 2002 г., изм. и доп. - ДВ, бр. 50 от 2010 г., в сила от учебната 2011 - 2012 г.) 
Чл. 19. (1) Професионалните училища, професионалните гимназии и професионалните колежи са държавни, общински и частни, български с чуждестранно участие и чуждестранни и се откриват, преобразуват и закриват по реда, предвиден в Закона за народната просвета.
(2) (Доп. - ДВ, бр. 103 от 2002 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Професионалните училища осъществяват начално професионално обучение с придобиване на първа и втора степен на професионална квалификация и на квалификация по част от професията с продължителност до четири години. В тях се приемат ученици със завършен най-малко VI клас. В професионалните училища може да се осъществява и професионално образование въз основа на заповед на министъра на образованието и науката, ако отговарят на условията, определени с държавните образователни изисквания.
(3) (Изм. - ДВ, бр. 103 от 2002 г., изм. - ДВ, бр. 36 от 2009 г., в сила от учебната 2009 - 2010 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Професионалните гимназии осъществяват професионално образование с придобиване на втора степен на професионална квалификация с продължителност четири години или на трета степен на професионална квалификация с продължителност четири или пет години. В тях се приемат ученици със завършено основно образование или със завършен VII клас. Професионалните гимназии могат да осъществяват и професионално обучение с придобиване на първа, втора и трета степен на професионална квалификация и на квалификация по част от професията. Професионалните гимназии могат да осъществяват и професионално обучение с придобиване на четвърта степен на професионална квалификация въз основа на заповед на министъра на образованието и науката, ако отговарят на условията, определени с държавните образователни изисквания.
(4) (Нова - ДВ, бр. 103 от 2002 г.) Професионалните училища и професионалните гимназии могат да организират обучение и на лица, навършили 16 години, по програмите по чл. 12.
(5) (Нова - ДВ, бр. 103 от 2002 г., изм. - ДВ, бр. 36 от 2009 г., в сила от учебната 2009 - 2010 г.) Училищата по изкуствата осъществяват професионално образование с придобиване на трета степен на професионална квалификация с продължителност до четири години след основно образование.
(6) (Нова - ДВ, бр. 50 от 2010 г., в сила от учебната 2011 - 2012 г.) Спортните училища осъществяват професионално образование с придобиване на трета степен на професионална квалификация с продължителност до 4 години след основно образование.
(7) (Предишна ал. 4, доп. - ДВ, бр. 103 от 2002 г., предишна ал. 6 - ДВ, бр. 50 от 2010 г., в сила от учебната 2011 - 2012 г.) Професионалните колежи осъществяват професионално обучение с придобиване на четвърта степен на професионална квалификация с продължителност до две години, в зависимост от притежаваната степен на професионална квалификация. В тях се приемат лица със завършено средно образование.

§ 22. В чл. 22, ал. 8 накрая се добавя „и годишен доклад за самооценка на качеството чрез информационната система на агенцията“.

Комисията подкрепя /не подкрепя/ подкрепя по принцип текста на вносителя.

Действащ текст:

Статут на центровете за професионално обучение и на центровете за информация и професионално ориентиране
Чл. 22. (1) Центровете за професионално обучение и центровете за информация и професионално ориентиране са държавни, общински или частни, български с чуждестранно участие и чуждестранни.
(2) (Изм. - ДВ, бр. 36 от 2009 г.) Държавните и общинските центрове се откриват от юридическите лица, които са получили лицензия за осъществяване на професионално обучение или на професионално ориентиране.
(3) (Изм. - ДВ, бр. 36 от 2009 г.) Частните центрове се откриват от едноличните търговци или юридическите лица, учредени като търговски дружества, кооперации, сдружения и фондации, получили лицензия за осъществяване на професионално обучение или на професионално ориентиране.
(4) (Изм. - ДВ, бр. 36 от 2009 г.) Българските центрове за професионално обучение и центрове за информация и професионално ориентиране с чуждестранно участие се откриват от регистрираните в Република България сдружения между български и чуждестранни физически и/или юридически лица, получили лицензия за професионално обучение или за професионално ориентиране.
(5) (Изм. - ДВ, бр. 36 от 2009 г.) Чуждестранните центрове за професионално обучение и центрове за информация и професионално ориентиране се откриват от чуждестранни юридически лица, които осъществяват дейността си в Република България в съответствие с международни спогодби и са получили лицензия за професионално обучение или за професионално ориентиране.
(6) (Нова - ДВ, бр. 36 от 2009 г.) Центровете за професионално обучение и центровете за информация и професионално ориентиране не могат да се управляват и представляват от лица, които са осъдени на лишаване от свобода с влязла в сила присъда за умишлено престъпление.
(7) (Отм. - ДВ, бр. 103 от 2002 г., предишна ал. 6 - ДВ, бр. 36 от 2009 г.) Лицензията за професионално обучение или за професионално ориентиране се издава от Националната агенция за професионално образование и обучение.
(8) (Отм. - ДВ, бр. 103 от 2002 г., нова - ДВ, бр. 36 от 2009 г.) До 31 януари на всяка календарна година центровете за професионално обучение и центровете за информация и професионално ориентиране са длъжни да представят в Националната агенция за професионално образование и обучение информация за извършената дейност през предходната календарна година.
(9) (Нова - ДВ, бр. 36 от 2009 г.) Националната агенция за професионално образование и обучение определя индикатори за предоставяне на годишната информация по ал. 8.

§ 23. Член 23 се изменя така:
„Професионални колежи
Чл. 23. Професионалните колежи осъществяват професионално обучение на лица, навършили 16 години, за придобиване на четвърта степен на професионална квалификация по рамкова програма Г.“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 23 да се измени така:
„§23. Член 23 се отменя.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Центрове за квалификация на обучаващите
Чл. 23. (1) Центровете за квалификация на обучаващите са държавни или общински обслужващи звена от системата на народната просвета и се откриват, преобразуват и закриват по реда, предвиден в Закона за народната просвета.
(2) Центровете за квалификация на обучаващите осъществяват актуализиране и разширяване на квалификацията на учители и други лица, извършващи професионална подготовка.

§ 24. В глава трета се създават чл. 23а-23в:
„Статут на професионалните колежи
Чл. 23а. (1) Професионалните колежи са държавни, общински и частни. 
(2) Държавните и общинските професионални колежи се откриват със заповед на министъра на образованието и науката и се финансират съответно от държавния бюджет чрез бюджета на Министерството на образованието и науката или на друго министерство или ведомство или чрез бюджета на общините.
(3) Частни са професионалните колежи, които се учредяват от физически и/или юридически лица като търговски дружества, юридически лица с нестопанска цел или кооперации или като дружества по законодателството на държава членка.
(4) Частните професионални колежи осъществяват дейността си след вписване в регистъра на професионалните колежи при условията и по реда на този закон.
(5) Частните професионални колежи се финансират при условията и по реда на закона, по който са учредени.
(6) Професионалните колежи са юридически лица. 
(7) Държавните и общинските професионални колежи придобиват качеството юридическо лице от деня на обнародване на акта за откриването им в "Държавен вестник", освен ако в него не е предвидено друго.
(8) Частните професионални колежи придобиват качеството юридическо лице при условията и по реда на Търговския закон, на Закона за юридическите лица с нестопанска цел, на Закона за кооперациите или на законодателството на друга държава членка.
(9) Седалището на професионалния колеж е населеното място, където се намира неговото управление.
(10) Официалният адрес на професионалния колеж е адресът, на който се намира управлението на институцията. Официалният адрес трябва да съвпада с адреса на някоя от сградите, в която се осъществява професионалното обучение или валидирането.

(11) Наименованието на професионалния колеж се изписва на български книжовен език и може да включва означение за основните професии, по които се провежда обучение, както и/или основната форма на обучение. Наименованието на частен професионален колеж включва и означението "частен".
(12) Професионалните колежи притежават обикновен собствен печат. Държавните и общинските професионални колежи притежават и печат с изображение на държавния герб.
Автономия на професионалните колежи
Чл. 23б. Професионалните колежи осъществяват своята дейност въз основа на принципа на автономията, като:
1. определят политиките за развитието си в съответствие със законите на страната;
2. уреждат устройството и дейността си в правилник в съответствие с този закон;
3. самостоятелно определят преподавателския състав и допълнителни условия за приемане на обучаемите;
4. съставят учебни планове и учебни програми в зависимост от интересите на обучаемите, потребностите на пазара на труда и в съответствие с изискванията на този закон;
5. определят организацията, формите и методите за обучение;
6. осъществяват съвместна учебна, проектна и иновационна дейност с професионални гимназии, висши училища, научни организации и отделни работодатели;
7. участват в национални и международни програми и проекти, подпомагащи дейности в областта на професионалното обучение.
Органи за управление на професионалните колежи
Чл. 23в. (1) Орган за управление и контрол на държавните и общинските професионални колежи е директорът, който се назначава от финансиращия орган и заема длъжността въз основа на конкурс, проведен при условията и по реда на Кодекса на труда.
(2) Директорът по ал. 1 управлява и представлява съответната институция.
(3) Органите за управление и контрол на частните професионални колежи се определят от закона, по който са учредени.
(4) Дейностите по осъществяване на професионално обучение и валидиране на професионални знания, умения  и компетентности в частните професионални колежи се ръководят от директор, който се определя от дружеството, от юридическото лице с нестопанска цел или от кооперацията.
(5) Директорът на професионален колеж е лице, което е български гражданин, придобил е образователно-квалификационна степен на висше образование „бакалавър“ или „магистър“, не е осъждан на лишаване от свобода за престъпления от общ характер и не страда от заболявания, застрашаващи живота и здравето на обучаемите.
(6) Директор на професионален колеж може да е и: 
1. гражданин на друга държава членка;
2. чужд гражданин, ако е предложен по междудържавни спогодби;
3. продължително, дългосрочно или постоянно пребиваващ в страната чужд гражданин.
(7) Директорът на държавен и общински професионален колеж организира и контролира цялостната дейност на институцията. 
(8) Директорът на частен професионален колеж ръководи дейностите по ал. 4 в институцията. Съответните органи на търговското дружество, на юридическото лице с нестопанска цел или на кооперацията може да овластят директора и с други правомощия, свързани с управлението, представителството и контрола на институцията.
(9) В изпълнение на своите правомощия директорът издава заповеди.
(10) Административните актове на директорите на професионалните колежи могат да се оспорват по административен ред пред министъра на образованието и науката.
(11) Административните актове на директорите на професионалните колежи могат да се обжалват по реда на Административнопроцесуалния кодекс.
(12) При управлението и контрола на учебната, учебно-производствената и административно-стопанската дейност директорът може да се подпомага от един или няколко заместник-директори.
(13) Структурата и функциите на органите за управление се определят с правилника за дейността на професионалния колеж, който се утвърждава от директора, съгласувано с финансиращия орган - за държавните и общинските професионални колежи, или със съответните органи за управление на дружеството, организацията с нестопанска цел или кооперацията - за частните професионални колежи.
(14) При отсъствие на директора на държавен и общински професионален колеж за срок, по-малък от 60 календарни дни, той се замества от определен със заповед за всеки конкретен случай заместник-директор, а при невъзможност – от определен със заповед преподавател от институцията. Заповедта се издава от директора, а при невъзможност – от съответния финансиращ орган.
(15) При отсъствие на директора на държавен и общински професионален колеж за срок, по-дълъг от срока по ал. 14, съответният финансиращ орган сключва трудов договор с друго лице за временно изпълняване на длъжността „директор“.
(16) При отсъствие на директора на частен професионален колеж неговият заместник се определя от съответните органи на дружеството, юридическото лице с нестопанска цел или кооперацията.“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 24 да се измени така: 
1.	Текстът преди заглавието на чл. 23а да се измени така:
„В глава трета се създават чл. 23а - чл.23г:“
2.	Досегашният текст на §23 да стане чл. 23а.
3.	Досегашните текстове на чл.23а - чл.23в да станат съответно „чл. 23б - чл.23г“ и в чл. 23б заглавието да се измени така: „Статут и видове професионални колежи“.
Комисията подкрепя /не подкрепя/ подкрепя по принцип предложението.
Комисията подкрепя /не подкрепя/ подкрепя по принцип текста на вносителя.

§ 25. Наименованието на глава четвърта се изменя така:
„СЪДЪРЖАНИЕ НА ПРОФЕСИОНАЛНОТО ОБРАЗОВАНИЕ И НА ПРОФЕСИОНАЛНОТО ОБУЧЕНИЕ“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 25 да се измени така: 
„§ 25. Наименованието на глава четвърта се изменя така: "Съдържание и организация на професионалното образование и обучение“.“ 

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:
Глава четвърта.
ДЪРЖАВНО ОБРАЗОВАТЕЛНО ИЗИСКВАНЕ ЗА ПРОФЕСИОНАЛНО ОБРАЗОВАНИЕ И ОБУЧЕНИЕ

§ 26. Раздел І на глава четвърта с членове 24-26 се отменя.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 26 да се измени така:
„§ 26. В глава четвърта, раздел I „Общи положения“ с членове 24, 25 и 26 се отменят“.

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:
Раздел I.
Общи положения
Съдържание на държавното образователно изискване за професионално образование и обучение (Загл. изм. - ДВ, бр. 103 от 2002 г.)
Чл. 24. (Изм. - ДВ, бр. 103 от 2002 г.) С държавното образователно изискване за професионално образование и обучение по чл. 16, т. 6 от Закона за народната просвета се определят организацията на приема на кандидатите и на професионалното образование и обучение, структурата и съдържанието на рамковите програми за професионално образование и обучение и организацията на практическото обучение за училищното професионално образование и обучение.

Прием в професионалните училища, професионалните гимназии, професионалните колежи, в училищата по изкуствата и в спортни училища (Загл. изм. - ДВ, бр. 103 от 2002 г., изм. и доп. - ДВ, бр. 50 от 2010 г., в сила от учебната 2011 - 2012 г.) 
Чл. 25. (Изм. - ДВ, бр. 103 от 2002 г.) (1) Професионалното образование и професионалното обучение по държавен план-прием се организират в държавните и общинските училища.
(2) Държавният план-прием се утвърждава по училища и професии за всяка учебна година.
(3) (Доп. - ДВ, бр. 50 от 2010 г., в сила от учебната 2011 - 2012 г.) Държавните и общинските училища, с изключение на училищата по изкуствата и спортните училища, в съответствие със стратегиите, прогнозите, програмите и плановете за развитие на съответната община, правят предложение за държавен план-прием по професии до регионалните инспекторати по образованието.
(4) Инспекторатът по образованието съгласува направените предложения по ал. 3 със съответните финансиращи органи, с комисията по заетостта към областния съвет за регионално развитие и с регионалните структури на работодателите.
(5) (Изм. - ДВ, бр. 74 от 2009 г., в сила от 15.09.2009 г., изм. - ДВ, бр. 66 от 2013 г., в сила от 26.07.2013 г., изм. - ДВ, бр. 68 от 2013 г., в сила от 02.08.2013 г., изм. - ДВ, бр. 98 от 2014 г., в сила от 28.11.2014 г.) Държавният план-прием за държавните и общинските училища се утвърждава от министъра на образованието и науката по предложение на началниците на регионалните инспекторати по образованието след съгласуване с министъра на труда и социалната политика и министъра на регионалното развитие и благоустройството.
(6) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Държавният план-прием за училищата по изкуствата се утвърждава от министъра на културата. Условията и редът за утвърждаване на държавния план-прием се определят с наредба на министъра на културата и на министъра на образованието и науката.
(7) (Нова - ДВ, бр. 50 от 2010 г., в сила от учебната 2011 - 2012 г., изм. - ДВ, бр. 68 от 2013 г., в сила от 02.08.2013 г.) Държавният план-прием за спортните училища се утвърждава от министъра на младежта и спорта по реда на Закона за физическото възпитание и спорта.
(8) (Предишна ал. 7 - ДВ, бр. 50 от 2010 г., в сила от учебната 2011 - 2012 г.) Частните, българските с чуждестранно участие и чуждестранните професионални училища определят самостоятелно план-приема си.

Организация на професионалното обучение на лица, навършили 16 години, в държавните и общинските училища (Загл. изм. - ДВ, бр. 103 от 2002 г., изм. - ДВ, бр. 61 от 2014 г.)
Чл. 26. (1) (Изм. - ДВ, бр. 103 от 2002 г.) Държавните и общинските училища могат да осъществяват и професионално обучение на лица, навършили 16 години, финансово осигурено от юридически или физически лица.
(2) (Нова - ДВ, бр. 61 от 2014 г.) В случаите по ал. 1 държавните и общинските училища самостоятелно определят приема си.
(3) (Предишна ал. 2 - ДВ, бр. 61 от 2014 г.) Организацията, провеждането, материалното и финансовото осигуряване на професионалното обучение се уреждат с договор между директора на училището и финансиращото обучението лице.

§ 27. Наименованието на раздел ІІ от глава четвърта се изменя така:
„ПРОФЕСИОНАЛНА ПОДГОТОВКА“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 27 да се измени така:
„§27. В глава четвърта наименованието на раздел II да се измени така: „Професионална подготовка“.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:
Раздел II.
Съдържание на професионалното образование и на професионалното обучение

§ 28. Член 27 се изменя така:
„Видове професионална подготовка
Чл. 27. (1) Професионалното образование се осъществява чрез общообразователна и професионална подготовка. То може да се допълва и чрез разширена подготовка. 
(2) Професионалната подготовка осигурява постигането на държавния образователен стандарт за придобиването на квалификация по професия.
(3) Професионалната подготовка в училищното образование се осъществява в двата гимназиални етапа на средната степен на образование.
(4) Професионалната подготовка обхваща компетентности, необходими за:
1. придобиване на професионална квалификация по професия от списъка по чл. 6;
2. придобиване на правоспособност за определени професии, упражняването на които изисква такава, включително за регулирани професии.
(5) Професионалната подготовка за всяка професия е обща, отраслова, специфична и разширена.
(6) Професионалната подготовка за всяка професия включва теория и практика на професията.“

Комисията подкрепя /не подкрепя/ подкрепя по принцип текста на вносителя.

Действащ текст:

Структура и съдържание на рамковите програми за професионално образование (Загл. изм. - ДВ, бр. 103 от 2002 г.)
Чл. 27. (1) Структурата на програмите за професионално образование включва общообразователна подготовка, задължителна професионална подготовка - обща, отраслова и специфична за всяка професия, задължителна чуждоезикова подготовка по професията и избираема подготовка - задължителноизбираема и свободноизбираема.
(2) Общообразователната подготовка осигурява общообразователния минимум, необходим за средно образование.
(3) Общата задължителна професионална подготовка е единна за всички професионални направления при отчитане на спецификата им. Тя включва теоретично обучение и практическо обучение - учебна практика.
(4) Отрасловата задължителна професионална подготовка е единна за всички професии от професионалното направление при отчитане на спецификата на всяка професия. Тя включва теоретично обучение и практическо обучение - учебна практика.
(5) (Доп. - ДВ, бр. 103 от 2002 г.) Специфичната за всяка професия задължителна професионална подготовка включва теоретично обучение и практическо обучение - учебна и производствена практика.
(6) (Изм. - ДВ, бр. 103 от 2002 г.) Общообразователната подготовка се определя съгласно Закона за степента на образование, общообразователния минимум и учебния план.
(7) (Изм. - ДВ, бр. 103 от 2002 г., изм. - ДВ, бр. 61 от 2014 г.) Задължителната професионална подготовка и задължителната чуждоезикова подготовка по професията се определят съгласно държавните образователни изисквания за придобиване на квалификация по професии.
(8) (Отм. - ДВ, бр. 103 от 2002 г.)
(9) (Изм. - ДВ, бр. 103 от 2002 г.) Най-малко 40 на сто от броя на учебните часове за задължителна професионална подготовка са за практическо обучение.

§ 29. Член 28 се изменя така:
„Обща професионална подготовка
Чл. 28. (1) Общата професионална подготовка е съвкупност от компетентности в областта на здравословните и безопасни условия на труд, на икономиката и на предприемачеството.
(2) Общата професионална подготовка се придобива чрез изучаване на учебни предмети или модули и е единна за всички професионални направления.
(3) Обучението за придобиване на общата професионална подготовка се извършва в учебните часове от  раздел А на учебния план - задължителните учебни часове.”

Комисията подкрепя /не подкрепя/ подкрепя по принцип текста на вносителя.

Действащ текст:

Структура и съдържание на рамковите програми за професионално обучение (Загл. изм. - ДВ, бр. 103 от 2002 г.)
Чл. 28. (1) Структурата на програмите за професионално обучение включва:
1. общообразователна подготовка, задължителна професионална подготовка и избираема подготовка за програмите за придобиване на професионална квалификация със завършване на основно образование или на клас от средното образование;
2. задължителна и избираема професионална подготовка за програмите за придобиване на професионална квалификация.
(2) Задължителната професионална подготовка включва теоретично обучение и практическо обучение.
(3) (Изм. - ДВ, бр. 103 от 2002 г.) За задължителната професионална подготовка броят на учебните часове за практическо обучение е не по-малък от броя на учебните часове за теоретично обучение.
(4) (Изм. - ДВ, бр. 103 от 2002 г.) Общообразователната подготовка се определя съгласно Закона за степента на образование, общообразователния минимум и учебния план.
(5) (Изм. - ДВ, бр. 61 от 2014 г.) Задължителната професионална подготовка се определя съгласно държавните образователни изисквания за придобиване на квалификация по професии.
(6) (Нова - ДВ, бр. 61 от 2014 г.) Задължителната професионална подготовка и избираемата професионална подготовка се придобиват чрез обучение по учебни предмети или модули.

§ 30. В раздел ІІ от глава четвърта се създават чл. 28а-28в:
„Отраслова професионална подготовка
Чл. 28а. (1) Отрасловата професионална подготовка е съвкупност от компетентности, необходими за упражняване на професиите от съответното професионално направление.
(2) Отрасловата професионална подготовка се придобива чрез изучаване на учебни предмети или модули и е единна за всички професии от професионалното направление при отчитане на спецификата на всяка професия. 
(3) Обучението за придобиване на отрасловата професионална подготовка се извършва в  учебните часове от:
1. раздел Б – избираемите учебни часове от учебния план за училищното професионално образование и обучение;
2. раздел А – задължителни учебни часове от учебния план по 
чл. 13г, ал. 2.
Специфична професионална подготовка
Чл. 28б. (1) Специфичната професионална подготовка е съвкупност от  компетентности, необходими за упражняване на конкретна специалност от професията.
(2) Специфичната професионална подготовка се придобива чрез изучаване на учебни предмети или модули, като отчита спецификата на всяка специалност от професията.
(3) Обучението за придобиване на специфичната професионална подготовка се извършва в  учебните часове от:
1. раздел Б – избираемите учебни часове от учебния план за училищното професионално образование и обучение;
2.  раздел А – задължителни учебни часове от учебния план по 
чл. 13г, ал. 2.
Разширена професионална подготовка
Чл. 28в. (1) Разширената професионална подготовка е съвкупност от компетентности, които развиват и усъвършенстват отделни компетентности от общата, отрасловата и/или специфичната професионална подготовка.
(2) Разширената професионална подготовка се придобива чрез изучаване на учебни предмети или модули, като отчита спецификата на всяка специалност от професията.
(3) Обучението за придобиване на разширена професионална подготовка се извършва в  учебните часове от:
1. раздел Б – избираемите учебни часове от учебния план за училищното професионално образование и обучение;
2.  раздел Б – избираемите учебни часове от учебния план по 
чл. 13г, ал. 2.”

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 30 да се измени така:
„§ 30. В  глава четвърта, раздел ІІ „Професионална подготовка“, се създават чл. 28а, 28б и 28в:“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 31. Член 29 се изменя така:
„Видове практическо обучение
„Чл. 29. (1) Практическото обучение се организира като учебна практика и производствена практика и/или като обучение чрез работа по 
чл. 5, ал. 4, т. 1.
(2) Учебните часове, предвидени за практическо обучение, са не 
по-малко от: 
1. 70 на сто от общия брой учебни часове за изучаване на учебните предмети или модули от отрасловата и специфичната професионална подготовка – за професиите с първа степен на професионална квалификация; 
2. 60 на сто от общия брой учебни часове за изучаване на учебните предмети или модули от отрасловата и специфичната професионална подготовка – за професиите с втора степен на професионална квалификация;
3. 50 на сто от общия брой учебни часове за изучаване на учебните предмети или модули от отрасловата и специфичната професионална подготовка – за професиите с трета и четвърта степен на професионална квалификация.“

Комисията подкрепя /не подкрепя/ подкрепя по принцип текста на вносителя.

Действащ текст:

Видове практическо обучение
Чл. 29. (Доп. - ДВ, бр. 61 от 2014 г.) Практическото обучение се организира като учебна практика и производствена практика или като обучение чрез работа по чл. 5, ал. 4, т. 1.

§ 32. Член 30 се изменя така:
„Места за провеждане на практическото обучение
Чл. 30. (1) Практическото обучение се провежда във:
1. учебно-производствени бази на училищата, професионални колежи и центрове за специална образователна подкрепа;
2. учебно-производствени бази на сродни училища или центрове за професионално обучение в Република България и в чужбина;
3. предприятия на юридически и физически лица;
4. учебно-производствени бази към предприятията;
5. учебно-тренировъчни бази на училищата, спортни зали, стадиони и плувни басейни;
6. учебно-творчески бази на училищата по изкуствата, в културни институции и обекти на културно-историческото наследство.
(2) Местата за провеждане на практическото обучение по ал. 1 се обзавеждат съгласно държавните образователни стандарти за придобиване на квалификация по професии.
(3) В местата за провеждане на практическото обучение се осигуряват здравословни и безопасни условия за обучение и труд.“

Комисията подкрепя /не подкрепя/ подкрепя по принцип текста на вносителя.

Действащ текст:

Места за провеждане на практическото обучение
Чл. 30. (1) Практическото обучение се провежда във:
1. учебно-производствени бази на училищата;
2. учебно-производствени бази на сродни училища или центрове за професионално обучение в Република България и в чужбина;
3. предприятия на юридически и физически лица;
4. учебно-производствени бази към предприятията;
5. (нова - ДВ, бр. 50 от 2010 г., в сила от учебната 2011 - 2012 г.) учебно-тренировъчни бази на училищата, спортни зали, стадиони и плувни басейни.
(2) (Доп. - ДВ, бр. 50 от 2010 г., в сила от учебната 2011 - 2012 г.) Учебно-производствените бази и учебно-тренировъчните бази на училищата се обзавеждат съгласно държавните образователни изисквания за придобиване на квалификация по професии.
(3) В местата за провеждане на практическото обучение се осигуряват условия съгласно държавното образователно изискване за безопасни условия на възпитание, обучение и труд.

§ 33. В чл. 31 се правят следните изменения и допълнения:
1. В ал. 1 след думите „учебно-тренировъчни“ се поставя запетая и се добавя „учебно-творчески“.
2. В ал. 2 думите „по чл. 30, ал. 1, т. 2, 3, 4 и 5“ се заменят с „по чл. 30, ал. 1, т. 2, 3, 4, 5 и 6“.
3. В ал. 3 думите „държавните образователни изисквания“ се заменят с „държавните образователни стандарти“.
4. Алинея 4 се отменя.

Комисията подкрепя /не подкрепя/ подкрепя по принцип текста на вносителя.

Действащ текст:

Организация на практическото обучение
Чл. 31. (1) Практическото обучение се провежда като учебно-тренировъчни, учебно-производствени и производствено-учебни дейности.
(2) (Изм. - ДВ, бр. 50 от 2010 г., в сила от учебната 2011 - 2012 г.) За провеждане на практическото обучение в местата по чл. 30, ал. 1, т. 2, 3, 4 и 5 училищата сключват договори.
(3) Училищата могат да организират самостоятелно и/или кооперирано с юридически или физически лица производство на продукция и услуги, като се изпълняват държавните образователни изисквания за придобиване на квалификация по професии или документацията за професионално обучение на училището или на заявителя на професионалното обучение.
(4) (Нова - ДВ, бр. 103 от 2002 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Организацията и финансирането на практическото обучение се осъществяват при условия и по ред, определени с наредба на министъра на образованието и науката, съгласувана с министъра на финансите.

§ 34. В наименованието на раздел ІV от глава четвърта накрая се добавя “и за лица, лишени от свобода“.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 34 да се измени така:
„§34. В глава четвърта в наименованието на раздел ІV след думите „родителска грижа“ съюзът „и“ да отпадне и накрая да се добави „и за лица, лишени от свобода“.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:
Раздел IV.
Професионално образование и професионално обучение за ученици със специални образователни потребности и/или с хронични заболявания, за ученици от домовете за отглеждане и възпитание на деца, лишени от родителска грижа, и за лица с девиантно поведение (Загл. изм. - ДВ, бр. 103 от 2002 г.)

§ 35. Член 32г се изменя така:
„Професионално образование и професионално обучение на лица, лишени от свобода
Чл. 32г. (1) За учениците в училищата в местата за лишаване от свобода се организира професионално образование за придобиване на първа, втора или трета степен на професионална квалификация – в първи и втори гимназиален етап на средното образование.
(2) За учениците в училищата по ал. 1 в прогимназиалния етап на основното образование може да се организира и професионално обучение за придобиване на квалификация по част от професия, включена в списъка по чл. 6 за придобиване на първа степен на професионална квалификация.
(3) Обучението по ал. 2 се осъществява в учебните часове, предвидени за изучаване на учебния предмет технологии и предприемачество в съответния рамков учебен план.
(4) За лишените от свобода на възраст над 16 години, които нямат статут на ученици в училищата по ал. 1, може да се организира професионално обучение за придобиване на степен на професионална квалификация или на квалификация по част от професия.“

Комисията подкрепя /не подкрепя/ подкрепя по принцип текста на вносителя.

Действащ текст:

Професионално образование и професионално обучение на лишените от свобода
Чл. 32г. (Нов - ДВ, бр. 103 от 2002 г.) За лишените от свобода се организира професионално образование и професионално обучение по професия или по част от професия.

§ 36. В чл. 32д, ал. 2 думите „професионалните училища и в“ се заличават.

Комисията подкрепя /не подкрепя/ подкрепя по принцип текста на вносителя.

Действащ текст:

Организация на професионалното образование и професионалното обучение
Чл. 32д. (Нов - ДВ, бр. 103 от 2002 г.) (1) (Изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Професиите по чл. 32 и 32а се определят от Министерството на образованието и науката и от Министерството на здравеопазването, по чл. 32б и 32в - от Министерството на образованието и науката, а по чл. 32г - от Министерството на образованието и науката и Министерството на правосъдието.
(2) В професионалните училища и в професионалните гимназии се приемат в паралелка до 5 ученици със сензорни увреждания, с хронични заболявания и/или с физически увреждания, както и ученици от домовете за отглеждане и възпитание на деца, лишени от родителска грижа.

§ 37. В чл. 32е, ал. 1 думите „държавното образователно изискване“ се заменят с „държавния образователен стандарт“.

Комисията подкрепя /не подкрепя/ подкрепя по принцип текста на вносителя.

Действащ текст:

Натрупване и трансфер на кредити в професионалното образование и в професионалното обучение
Чл. 32е. (Нов - ДВ, бр. 61 от 2014 г.) (1) Професионална квалификация по професия се придобива, когато след оценяване или валидиране се установи, че са постигнати всички единици резултати от учене, включени в държавното образователно изискване за придобиване на квалификация по съответната професия.
(2) Могат да се оценяват или валидират отделни единици резултати от учене, определени в държавното образователно изискване за придобиване на квалификация по съответната професия, за което се присъждат кредити.
(3) Кредитът е измерител на постигната единица резултати от учене от държавното образователно изискване за придобиване на квалификация по съответната професия.
(4) Кредитите се присъждат от институциите по чл. 9, ал. 1 и се удостоверяват с документ по образец, утвърден от министъра на образованието и науката.
(5) Кредити могат да се натрупват с цел придобиване на професионална квалификация по професия и/или да се прехвърлят за придобиване на професионална квалификация по друга професия от същото професионално направление.
(6) Кредити, присъдени на единици резултати от учене по обща професионална подготовка, могат да се пренасят и натрупват за придобиване на професионална квалификация по всички професии от списъка на професиите по чл. 6, ал. 1. 
(7) Условията и редът за присъждане, натрупване и трансфер на кредити се определят с наредба на министъра на образованието и науката.

§ 38. Член 33 се изменя така:
„Завършване на професионалното образование и професионалното обучение
Чл. 33. (1) Професионалното образование се придобива след успешно полагане на:
1. задължителен държавен зрелостен изпит по учебния предмет български език и литература съгласно Закона за предучилищното и училищното образование, и
2. задължителен държавен изпит за придобиване на професионална квалификация – по теория и практика на професията.
(2) Професионалното обучение по рамковите програми А, Б и Г се завършва с полагане на държавен изпит за придобиване на професионална квалификация – по теория и практика на професията.
(3) Професионалното обучение по рамковите програми Д и Е се завършва с полагане на изпит за придобиване на професионална квалификация – по теория и практика на професията. Когато се придобива степен на професионална квалификация по рамкови програми Е, изпитът е държавен и е по теория и практика на професията.“

Комисията подкрепя /не подкрепя/ подкрепя по принцип текста на вносителя.

Действащ текст:

Завършване на професионалното образование и професионалното обучение
Чл. 33. (1) Професионалното образование се завършва с полагане на:
1. (изм. - ДВ, бр. 103 от 2002 г.) държавни зрелостни изпити за завършване на средно образование съгласно Закона за степента на образование, общообразователния минимум и учебния план;
2. (изм. - ДВ, бр. 103 от 2002 г.) държавни изпити за придобиване на професионална квалификация - теория на професията и практика на професията.
(2) (Изм. и доп. - ДВ, бр. 103 от 2002 г.) Професионалното обучение по програмите А, Б, В и Г се завършва с полагане на държавни изпити за придобиване на професионална квалификация - теория на професията и практика на професията.
(3) (Изм. - ДВ, бр. 103 от 2002 г.) Професионалното обучение по програмите Д и Е се завършва с полагане на изпити за придобиване на професионална квалификация. Когато се придобива степен на професионална квалификация по програми Е, изпитите са държавни - по теория на професията и по практика на професията.

§ 39. Член 34 се изменя така:
„Организация и съдържание на изпита за придобиване на професионална квалификация
Чл. 34. (1) Организацията и провеждането на изпитите по чл. 33, 
ал. 1, т. 2, ал. 2 и 3 за придобиване на професионална квалификация се уреждат с наредба на министъра на образованието и науката, а съдържанието им – съгласно държавните образователни стандарти за придобиване на квалификация по професии.
(2) Изпитът за придобиване на професионална квалификация по 
ал. 1 се провежда в две части: част по теория на професията и част по практика на професията.“

Комисията подкрепя /не подкрепя/ подкрепя по принцип текста на вносителя.

Действащ текст:

Организация и съдържание на изпитите за придобиване на професионална квалификация
Чл. 34. (1) При завършване на програмите А, Б, В и Г организацията на изпитите се определя съгласно държавното образователно изискване за системата на оценяване, а съдържанието им - съгласно държавните образователни изисквания за придобиване на квалификация по професии.
(2) При завършване на програмите Д и Е организацията и съдържанието на изпитите се определят от обучаващата институция след съгласуване с представителите на работодателите и на работниците, а когато се придобива степен на професионална квалификация - и съгласно държавните образователни изисквания за придобиване на квалификация по професии.

§ 40. В чл. 35 се правят следните изменения: 
1. В заглавието думата „изпитите“ се заменя с „изпита“.
2. Алинея 1 се изменя така:
„(1) В състава на комисиите за провеждане на изпита с равни квоти се включват представители на обучаващата институция, на работодателите и на работниците и служителите, за училищата по изкуствата - и представители на съответните висши училища по изкуствата и/или на културни институти, а за спортните училища - и представители на висши училища, обучаващи спортни специалисти и на лицензираните спортни организации. 
За обучението чрез работа (дуална система на обучение) в състава на комисиите се включва и представител на работодателите по чл. 5, ал. 4.“
3. Алинея 5 се изменя така:
„(5) В случай че организациите на работодателите или на работниците и служителите, както и на висшите училища и/или съответно на културни институти и спортните организации не предложат свои представители за включване в състава на изпитните комисии, ръководителят на обучаващата институция допълва състава на комисията с определени от него членове.“

Комисията подкрепя /не подкрепя/ подкрепя по принцип текста на вносителя.

Действащ текст:

Комисии за провеждане на изпитите за придобиване на професионална квалификация
Чл. 35. (1) (Доп. - ДВ, бр. 103 от 2002 г., изм. и доп. - ДВ, бр. 50 от 2010 г., в сила от учебната 2011 - 2012 г., изм. и доп. - ДВ, бр. 61 от 2014 г., изм. - ДВ, бр. 79 от 2015 г., в сила от 01.08.2016 г.) В състава на комисиите за провеждане на изпитите се включват представители на обучаващата институция, на работодателите и на работниците и служителите, за училищата по изкуствата - и представители на съответните висши училища по изкуствата с равни квоти, а за спортните училища - и представители на Националната спортна академия и на лицензираните спортни организации. За обучението чрез работа (дуална система на обучение) в състава на комисиите се включва и представител на работодателите по чл. 5, ал. 4.
(2) Представителите на обучаващата институция са учители или други лица, извършващи професионална подготовка.
(3) Представителите на работодателите са с квалификация от съответната професионална област, а на работниците и служителите - с квалификация и трудов стаж не по-малко от четири години по съответната професия.
(4) Комисиите за провеждане на изпит се назначават от ръководителя на обучаващата институция.
(5) (Доп. - ДВ, бр. 103 от 2002 г., доп. - ДВ, бр. 61 от 2014 г.) В случай, че организациите на работодателите или на работниците и служителите, както и висшите училища по изкуствата, Националната спортна академия и лицензираните спортни организации не предложат свои представители за включване в състава на изпитните комисии, ръководителят на обучаващата институция допълва състава на комисията с определени от него членове.

§ 41. В чл. 36 се правят следните изменения и допълнения:
1. В заглавието на разпоредбата думите „Държавни изпити“ се заменят с „Държавен изпит“.
2. Алинея 1 се изменя така:
„(1) Държавният изпит за придобиване на професионална квалификация – по теория и практика на професията, се провежда по национална изпитна програма в съответствие с държавния образователен стандарт за придобиване на квалификация по професия.“
3. Създава се ал. 3:
„(3) В съответствие със съдържанието на националната изпитна програма държавният изпит в частта по практика на професията се провежда по индивидуални задания.“

Комисията подкрепя /не подкрепя/ подкрепя по принцип текста на вносителя.

Действащ текст:

Държавни изпити за придобиване на професионална квалификация в професионалното образование (Загл. изм. - ДВ, бр. 103 от 2002 г.)
Чл. 36. (Изм. - ДВ, бр. 103 от 2002 г.) (1) Държавните изпити по теория на професията и по практика на професията се провеждат по национални изпитни програми в съответствие с държавните образователни изисквания за придобиване на квалификация по професии.
(2) (Изм. - ДВ, бр. 28 от 2005 г., изм. - ДВ, бр. 94 от 2005 г., в сила от 25.11.2005 г., изм. - ДВ, бр. 74 от 2009 г., в сила от 15.09.2009 г., изм. и доп. - ДВ, бр. 50 от 2010 г., в сила от учебната 2011 - 2012 г., изм. - ДВ, бр. 68 от 2013 г., в сила от 02.08.2013 г.) Националните изпитни програми се утвърждават от министъра на образованието и науката, за училищата по изкуствата - от министъра на културата, а за спортните училища - от министъра на младежта и спорта.

§ 42. В чл. 37 се правят следните изменения:
1. В заглавието думата „изпити“ се заменя с „изпит“.
2. В ал. 1 думата „Изпитите“ се заменя с “Изпитът“, а думата „провеждат“ се заменя с „провежда“.
3. Алинея 2 се изменя така:
„(2) Изпитът за придобиване на квалификация по част от професията, както и за актуализиране или за разширяване на професионалната квалификация се провежда като писмен изпит по теория и индивидуално задание по практика, определени от обучаващата институция след съгласуване с представителите на работодателите и на работниците и служителите.“

Комисията подкрепя /не подкрепя/ подкрепя по принцип текста на вносителя.

Действащ текст:

Изпити за придобиване на професионална квалификация в професионалното обучение
Чл. 37. (1) Изпитите за придобиване на степен на професионална квалификация се провеждат съгласно чл. 36.
(2) Изпитите за придобиване на квалификация по част от професията, както и за актуализиране или за разширяване на професионалната квалификация се провеждат по задания, определени от обучаващата институция след съгласуване с представителите на работодателите и на работниците.

§ 43. В чл. 38 се правят следните изменения:
1. В ал. 2 т. 1 се изменя така:
„1. удостоверение за завършен първи гимназиален етап или документ за завършен клас от втория гимназиален етап на средното образование, а за учениците със специални образователни потребности – удостоверение за завършен Х, XI или XII клас;“.
2. Алинея 4 се изменя така:
„(4) Съдържанието на документите по ал. 1, 2 и 3 се определя съгласно държавния образователен стандарт за информацията и документите.“

Комисията подкрепя /не подкрепя/ подкрепя по принцип текста на вносителя.

Действащ текст:

Удостоверяване на професионалното образование и на професионалното обучение
Чл. 38. (1) Завършено професионално образование се удостоверява със:
1. диплома за завършено средно образование;
2. свидетелство за професионална квалификация;
3. (доп. - ДВ, бр. 77 от 2005 г., в сила от 27.09.2005 г.) свидетелство за правоспособност, издавано за професии, упражняването на които изисква правоспособност, включително и за упражняване на регулирани професии.
(2) Завършено професионално обучение с придобиване на степен на професионална квалификация се удостоверява със:
1. свидетелство за основно образование или документ за завършен клас от основното или средното образование;
2. свидетелство за професионална квалификация;
3. (доп. - ДВ, бр. 77 от 2005 г., в сила от 27.09.2005 г.) свидетелство за правоспособност, издавано за професии, упражняването на които изисква правоспособност, включително и за упражняване на регулирани професии.
(3) За завършено професионално обучение за придобиване на квалификация по част от професията, за актуализиране или за разширяване на професионалната квалификация се издава удостоверение за професионално обучение.
(4) Съдържанието на документите по ал. 1 и 2 се определя съгласно държавните образователни изисквания за документите за системата на народната просвета и за придобиване на квалификация по професии, а по ал. 3 - с държавното образователно изискване за документите за системата на народната просвета и конкретната документация по чл. 13, ал. 2.
(5) (Изм. - ДВ, бр. 77 от 2005 г., в сила от 27.09.2005 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Условията и редът за издаване на свидетелство за правоспособност се определят с наредби на министъра на образованието и науката, освен ако в закон е предвидено друго.
(6) (Нова - ДВ, бр. 77 от 2005 г., в сила от 27.09.2005 г., отм. - ДВ, бр. 13 от 2008 г., в сила от 08.02.2008 г., нова - ДВ, бр. 61 от 2014 г.) Придобилият свидетелство за професионална квалификация или удостоверение за професионално обучение по свое желание може да получи Европейско приложение.

§ 44. В чл. 39 се правят следните изменения и допълнения:
1. В ал. 1 думите „професионалните училища“ се заличават, а думите „по чл. 9, ал. 1, т. 3“ се заменят с „по чл. 9, ал. 1, т. 3, 4, 5 и 6“.
2. В ал. 2 думите „по чл. 38, ал. 2, т. 2“ се заменят с „по чл. 38, ал. 2, 
т. 2 и 3“, а думите „по чл. 9, ал. 2“ се заменят с „по чл. 9, ал. 6“.
3. Създава се ал. 3:
„(3) Когато професионалното обучение се извършва от център за специална образователна подкрепа, право за издаване на свидетелство за придобита първа степен на професионална квалификация или удостоверение за придобита квалификация по част от професия има училището, от което е насочен ученикът, при условията и по реда на държавния образователен стандарт за приобщаващото образование.“

Комисията подкрепя /не подкрепя/ подкрепя по принцип текста на вносителя.

Действащ текст:
Право за издаване на документи за професионална квалификация
Чл. 39. (1) (Доп. - ДВ, бр. 103 от 2002 г., доп. - ДВ, бр. 50 от 2010 г., в сила от учебната 2011 - 2012 г., предишен текст на чл. 39, изм. - ДВ, бр. 61 от 2014 г.) Право за издаване на документи за професионална квалификация по чл. 38 имат професионалните училища, професионалните гимназии, училищата по изкуствата, спортните училища, професионалните колежи и центровете за професионално обучение. Право за издаване на документи за професионална квалификация имат и училищата по чл. 9, ал. 1, т. 3.
(2) (Нова - ДВ, бр. 61 от 2014 г.) Право за издаване на документи за професионална квалификация по чл. 38, ал. 2, т. 2 и ал. 3 имат и центровете за професионално обучение, създадени към органите, организациите и другите юридически лица по чл. 9, ал. 2.

§ 45. В чл. 40 се правят следните изменения:
1. В ал. 4:
а) в т. 1 думите „съответното държавно образователно изискване“ се заменят със „съответния държавен образователен стандарт“;
б) в т. 2 думите „изпити по теория на професията и по практика“ се заменят с „изпит по теория и практика“.
2. Алинея 6 се изменя така:
„(6) За признаване на степен на професионална квалификация изпитът по ал. 4, т. 2 е държавен и се организира в съответствие с чл. 36, а за признаване на професионална квалификация по част от професия изпитът по ал. 4, т. 2 се организира в съответствие с чл. 37, ал. 2.“
3. В ал. 7, т. 1 и 2 думите „държавното образователно изискване“ се заменят с „държавния образователен стандарт“.
4. В ал. 9 думите „държавните образователни изисквания за документите за системата на народната просвета“ се заменят с „държавния образователен стандарт за информацията и документите“.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В § 45 да се направят следните изменения и допълнения:
1. да се създаде нова т. 1:
„1. В ал. 3, т.1 думите “чл. 8, ал.5“ се заменят с „ чл.8, ал.6“;
2. досегашните т. 1, 2, 3 и 4 стават съответно 2, 3, 4 и 5. 

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Валидиране на професионални знания, умения и компетентности
Чл. 40. (Изм. - ДВ, бр. 61 от 2014 г.) (1) (Изм. - ДВ, бр. 79 от 2015 г., в сила от 01.08.2016 г.) Валидирането на професионални знания, умения и компетентности е установяване и признаване на професионални знания, умения и компетентности, придобити чрез неформално обучение или информално учене, и на съответствието им с държавните образователни изисквания за придобиване на квалификация по професии.
(2) Право да извършват валидиране на професионални знания, умения и компетентности имат институциите по чл. 9, ал. 1, т. 1 и 2.
(3) Право на валидиране на професионалните им знания, умения и компетентности имат лица, които притежават образователно равнище:
1. за първа, втора и трета степен - необходимото образователно равнище по чл. 8, ал. 5 за съответната степен на професионална квалификация;
2. за четвърта степен - завършено средно образование;
3. за квалификация по част от професия - необходимото образователно равнище по чл. 8, ал. 4 за съответната професионална квалификация.
(4) Установяването на придобити професионални знания, умения и компетентности се извършва чрез:
1. предварително съпоставяне на заявените от лицето професионални знания, умения и компетентности с резултатите от ученето, включени в съответното държавно образователно изискване за придобиване на квалификация по професия;
2. полагане на изпити по теория на професията и по практика на професията.
(5) След предварителното съпоставяне по ал. 4, т. 1 лицето може да бъде насочено към допълнително обучение или да бъде допуснато до полагане на изпит по ал. 4, т. 2.
(6) За признаване на степен на професионална квалификация изпитите по ал. 4, т. 2 са държавни и се организират в съответствие с чл. 36, а за признаване на професионална квалификация по част от професия изпитите по ал. 4, т. 2 се организират в съответствие с чл. 37, ал. 2.
(7) На лицата, успешно положили изпитите по ал. 4, т. 2, се издават следните документи:
1. свидетелство за валидиране на професионална квалификация - когато са установени всички единици резултати от ученето, включени в държавното образователно изискване за придобиване на квалификация по професия;
2. удостоверение за валидиране на професионална квалификация по част от професия - когато са установени част от единиците резултати от учене, включени в държавното образователно изискване за придобиване на квалификация по професия.
(8) Лицата, получили свидетелството по ал. 7, т. 1, ползват правата на лицата, получили свидетелство за професионална квалификация по чл. 38, ал. 2, т. 2, а лицата, получили удостоверението по ал. 7, т. 2, ползват правата на лицата, получили удостоверение за професионално обучение по чл. 38, ал. 3.
(9) Съдържанието на документите по ал. 7 се определя с държавните образователни изисквания за документите за системата на народната просвета.
(10) Условията и редът за валидиране на професионални знания, умения и компетентности се определят с наредба на министъра на образованието и науката.
(11) За разходи за установяване, документиране, оценяване и признаване на опита на лицата, както и за провеждане на изпитите за придобиване на професионална квалификация, направени от институциите по чл. 9, ал. 1, т. 1 и 2, се заплащат суми в размер, определен от тези институции, като сумите не могат да надвишават действителния размер на разходите.
(12) Сумите по ал. 11 не се събират, когато дейностите се финансират със средства от програми и проекти, финансирани със средства от европейските структурни фондове.

§ 46. В глава пета се създават чл. 40а и 40б:
„Полагане на печат с изображение на държавния герб
Чл. 40а. (1) Печат с изображение на държавния герб се полага върху свидетелството за професионална квалификация и свидетелството за валидиране на професионална квалификация, издавани от училищата, от професионалните колежи и от държавните и общинските центрове за професионално обучение, както и върху приложенията и дубликатите на тези документи.
(2) Печатът с изображение на държавния герб се полага от държавните и общинските училища, от държавните и общинските професионални колежи и от държавните и общинските центрове за професионално обучение.
(3) Печатът с изображение на държавния герб върху документите, издавани от частните и духовните училища, се полага в съответните регионални управления на образованието.
(4) Печатът с изображение на държавния герб върху документите, издавани от частните професионални колежи, се полага в Министерството на образованието и науката при условия и по ред, определени в наредбата по чл. 17в, ал. 2. 
Полагане на обикновен собствен печат
Чл. 40б. (1) Върху свидетелствата за професионална квалификация, свидетелствата за валидиране на професионална квалификация, както и върху приложенията и дубликатите на тези документи частните центрове за професионално обучение, българските центрове с чуждестранно участие и чуждестранните центрове за професионално обучение полагат обикновен собствен кръгъл печат.
(2) Документите по ал. 1, издавани от частните центрове за професионално обучение, се включват в регистъра по чл. 42, т. 11 след проверка в информационната система на Националната агенция за професионално образование и обучение, ако обучението или валидирането е извършено при спазване на изискванията на този закон и на съответния държавен образователен стандарт за придобиване на квалификация по професия.
(3) Документите по ал. 1 не се включват в регистъра по чл. 42, т. 11, когато се установят съществени нарушения на този закон и на съответния държавен образователен стандарт за придобиване на квалификация по професия, за което Националната агенция за професионално образование и обучение писмено уведомява центъра за професионално обучение.“

Комисията подкрепя /не подкрепя/ подкрепя по принцип текста на вносителя.

§ 47. В чл. 42 се правят следните изменения и допълнения: 
1. В т. 2 след думата „ориентиране“ се поставя запетая и се добавя „както и издава дубликати на лицензии, когато оригиналните са изгубени, унищожени или са станали негодни за ползване, по ред, определен в правилника за дейността на Националната агенция за професионално образование и обучение“.
2. В т. 3, буква „б“ думата „изисквания“ се заменя със „стандарти“.
3. Точка 4 се отменя.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В §47, т. 3 да се измени така:
„3. Точка 4 се изменя така:
„4. участва в разработването на наредбите по чл. 17в, ал. 2 и чл. 34, ал. 1;““

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Функции на Националната агенция за професионално образование и обучение (Загл. изм. - ДВ, бр. 103 от 2002 г.)
Чл. 42. (Изм. - ДВ, бр. 103 от 2002 г.) Националната агенция за професионално образование и обучение:
1. (отм. - ДВ, бр. 36 от 2009 г.)
2. издава и отнема лицензии за професионално обучение и професионално ориентиране;
2а. (нова - ДВ, бр. 36 от 2009 г., изм. - ДВ, бр. 61 от 2014 г.) осъществява контрол на дейността и оценка на качеството на обучението в лицензираните институции в системата на професионалното обучение;
3. (изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) разработва и предлага на министъра на образованието и науката:
а) списъка на професиите за професионално образование и обучение;
б) държавните образователни изисквания за придобиване на квалификация по професии;
4. участва при разработването на държавните образователни изисквания за документите за системата на народната просвета и за системата за оценяване в частта им за професионалното образование и обучение;
5. (доп. - ДВ, бр. 77 от 2005 г., в сила от 27.09.2005 г., отм. - ДВ, бр. 36 от 2009 г.)
6. (изм. - ДВ, бр. 36 от 2009 г.) въз основа на анализ на дейността на центровете за професионално обучение и центровете за информация и професионално ориентиране прави предложения за усъвършенстване на системата на професионалното образование и обучение;
7. възлага провеждането и внедряването на научни изследвания в областта на професионалното образование, обучение и ориентиране;
8. координира дейностите по разработване на стратегии за развитие и усъвършенстване на професионалното образование и обучение;
9. съдейства за международното признаване на документите за професионално образование и професионално обучение;
10. (доп. - ДВ, бр. 36 от 2009 г.) създава и поддържа регистър на центровете за професионално обучение и на центровете за информация и професионално ориентиране и за издадените и отнетите лицензии;
11. (отм. - ДВ, бр. 36 от 2009 г., нова - ДВ, бр. 61 от 2014 г.) създава и поддържа регистър на документите по чл. 38 и чл. 40, издадени от центровете за професионално обучение;
12. (нова - ДВ, бр. 36 от 2009 г.) определя индикатори за предоставяне на годишната информация по чл. 22, ал. 8;
13. (нова - ДВ, бр. 36 от 2009 г.) разработва и утвърждава формуляри и образци на документи за лицензиране;
14. (нова - ДВ, бр. 61 от 2014 г.) методически подпомага центровете за професионално обучение, които извършват валидиране на професионални знания, умения и компетентности в системата на професионалното образование и обучение.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Да се създаде § 47а:
„§47а. В чл. 47 се създава т. 2а:
      „ 2а.  изготвя реда за разработването и и поддържането на списъка по чл. 6, ал. 1, както и критериите и сроковете за неговото актуализиране и ги предлага на министъра на образованието и науката за утвърждаване;““

Комисията подкрепя /не подкрепя/ подкрепя по принцип предложението.

Действащ текст:

Функции на управителния съвет
Чл. 47. Управителният съвет:
1. (отм. - ДВ, бр. 103 от 2002 г.)
2. (отм. - ДВ, бр. 36 от 2009 г.)
3. създава експертни комисии по професионални направления и експертна комисия по професионалното ориентиране и определя техния състав и задачи;
4. (изм. - ДВ, бр. 103 от 2002 г., изм. - ДВ, бр. 36 от 2009 г.) приема индикатори за предоставяне на годишната информация по чл. 22, ал. 8;
5. (изм. - ДВ, бр. 103 от 2002 г., изм. - ДВ, бр. 36 от 2009 г., изм. - ДВ, бр. 61 от 2014 г.) изготвя конкретни изисквания по чл. 49а, ал. 2 за издаване на лицензия и одобрява формуляри и образци на документи за лицензиране;
6. (изм. - ДВ, бр. 36 от 2009 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) прави предложение пред Министерството на образованието и науката за развитие и усъвършенстване на системата на професионално образование и обучение;
7. (изм. - ДВ, бр. 36 от 2009 г., доп. - ДВ, бр. 61 от 2014 г.) одобрява проект на правилник за дейността на Националната агенция за професионално образование и обучение, както и предложения за неговото изменение или допълнение.

§ 48. В чл. 48, ал. 2, т. 4, буква „б“ думата „изисквания“ се заменя със “стандарти“.

Комисията подкрепя /не подкрепя/ подкрепя по принцип текста на вносителя.

Действащ текст:
Председател на управителния съвет
Чл. 48. (1) Председателят на управителния съвет е и председател на Националната агенция за професионално образование и обучение.
(2) Председателят на управителния съвет:
1. представлява Националната агенция за професионално образование и обучение;
2. ръководи дейността на Националната агенция за професионално образование и обучение;
3. свиква и ръководи заседанията на управителния съвет;
4. (изм. - ДВ, бр. 36 от 2009 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) предлага на министъра на образованието и науката:
а) Списъка на професиите за професионално образование и обучение;
б) проекти на държавните образователни изисквания за придобиване на квалификация по професии;
5. (нова - ДВ, бр. 36 от 2009 г.) утвърждава формулярите и образците на документите за лицензиране след одобряването им от управителния съвет;
6. (нова - ДВ, бр. 36 от 2009 г.) издава или отказва издаването на лицензии за извършване и удостоверяване на професионално обучение или за извършване на информиране и професионално ориентиране въз основа на доклади на експертните комисии;
7. (нова - ДВ, бр. 36 от 2009 г.) отнема издадените лицензии в случаите и по реда, определени в този закон, въз основа на доклади на експертните комисии;
8. (нова - ДВ, бр. 36 от 2009 г.) утвърждава индикаторите за предоставяне на годишната информация по чл. 22, ал. 8;
9. (нова - ДВ, бр. 36 от 2009 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) предлага на министъра на образованието и науката за внасяне в Министерския съвет проект на правилник за дейността на Националната агенция за професионално образование и обучение;
10. (нова - ДВ, бр. 36 от 2009 г.) назначава държавните служители и сключва, изменя и прекратява трудовите правоотношения със служителите на Националната агенция за професионално образование и обучение.
(3) (Нова - ДВ, бр. 36 от 2009 г.) При изпълнение на своите правомощия председателят на управителния съвет издава заповеди.

§ 49. В чл. 49, ал. 3 т. 2 се изменя така:
„2. участват в разработването и актуализирането на държавните образователни стандарти за придобиване на квалификация по професии от съответното професионално направление;“.

Комисията подкрепя /не подкрепя/ подкрепя по принцип текста на вносителя.

Действащ текст:

Експертни комисии
Чл. 49. (1) Експертните комисии се създават по професионални направления от Списъка на професиите за професионално образование и обучение, както и по професионалното ориентиране.
(2) Експертната комисия се състои от 9 членове, от които:
1. (изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) по един представител от Министерството на образованието и науката, Министерството на труда и социалната политика и на съответното отраслово министерство;
2. трима представители на организации на работодателите от съответния отрасъл;
3. трима от браншовите синдикални организации на работниците и служителите от съответния отрасъл.
(3) Експертните комисии:
1. (изм. - ДВ, бр. 103 от 2002 г., изм. - ДВ, бр. 36 от 2009 г.) изготвят доклади до председателя на Националната агенция за професионално образование и обучение с предложения за издаване, отказ или отнемане на лицензии на центрове за професионално обучение и на центрове за информация и професионално ориентиране;
2. участват в разработването и актуализирането на държавните образователни изисквания за придобиване на квалификация по професии от съответното професионално направление, както и на държавните образователни изисквания за документите за системата на народната просвета и за системата за оценяване в частта им за професионалното образование и обучение;
3. участват в разработването и актуализирането на Списъка на професиите за професионално образование и обучение.
4. (отм. - ДВ, бр. 36 от 2009 г.)
5. (отм. - ДВ, бр. 103 от 2002 г.)
(4) Редът за определяне на представителите по ал. 2 и организацията на дейностите на експертните комисии се уреждат в Правилника за дейността на Националната агенция за професионално образование и обучение.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Да се създадат §49а и 49б:
„§49а. В чл. 49а, ал. 4 да се направят следните изменения и допълнения:
1. Създава се т. 3а:
„3а. условия на лицензията;“
2. В т. 4 след думата „професиите“ се добавя „и специалностите“ и накрая се добавя „ като професиите и специалностите (наименование, код, степен на професионална квалификация) се описват в приложение към лицензията;
3. Създава се т.4а:
              „4а. номер на лицензията  и номер на заповедта на председателя на агенцията, с която е издадена лицензията;“.
4. В т. 5 накрая се добавя „подпис на председателя на агенцията и печат на Националната агенция за професионално образование и обучение.“
 
„§49б. Да се създаде чл. 49д:
Чл. 49д.  В случаите, когато центърът за професионално обучение е преустановил дейността си поради прекратяване или отнемане на лицензията по реда на този закон, цялата документация, издадена във връзка с осъществяване и удостоверяване на професионално обучение, се предава и съхранява по ред, определен в наредбата по чл. 17в, ал. 2.“

Комисията подкрепя /не подкрепя/ подкрепя по принцип предложението.

Действащ текст:

Лицензия (Загл. изм. - ДВ, бр. 36 от 2009 г.)
Чл. 49а. (Нов - ДВ, бр. 103 от 2002 г., изм. - ДВ, бр. 36 от 2009 г.) (1) Лицензията дава право за извършване и удостоверяване на професионално обучение с придобиване на степен на професионална квалификация или за извършване на информиране и професионално ориентиране.
(2) Лицензия се издава на лицата по чл. 22, ал. 2 - 5, когато заявената от тях дейност отговаря на държавното образователно изискване за придобиване на квалификация по съответната професия или на изискванията за извършване на информиране и професионално ориентиране относно:
1. осигуряване на качествено и ефективно провеждане на професионалното обучение и/или информиране и професионално ориентиране, включително чрез вътрешна система за оценяване и поддържане на качеството;
2. ресурсно осигуряване - материални и човешки ресурси, с които се гарантира качествено провеждане на професионалното обучение и/или информиране и професионално ориентиране.
(3) За удостоверяване на изискванията по ал. 2 към заявлението по чл. 49б, ал. 1 се прилагат документи, определени в правилника за дейността на Националната агенция за професионално образование и обучение. 
(4) Лицензията съдържа:
1. името, седалището и адреса на управление на едноличния търговец или на юридическото лице, получили лицензията; единен идентификационен код - за търговците, или код по БУЛСТАТ - за лицата, които не са търговци;
2. наименование и адрес на центъра за професионално обучение или на центъра за информация и професионално ориентиране;
3. предмет на лицензията;
4. професиите, за които е издадена лицензията за извършване и удостоверяване на професионално обучение;
5. дата на издаване на лицензията.
(5) Правата по издадената лицензия не могат да се прехвърлят или преотстъпват.

§ 50. В чл. 50 се правят следните изменения:
1 В т. 1 накрая се поставя запетая и се добавя „както и информацията за всяко успешно приключило професионално обучение или за валидиране на професионални знания, умения и компетентности и за издадените документи по чл. 38 и 40;“.
2. В т. 4 думата „изисквания“ се заменя със „стандарти“.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В §50:
1. да се създаде нова т. 2:
„2. В т. 3 думите „Списък на защитените от държавата професии“ се заменят със „Списък на защитените от държавата специалности от професии“.
2. досегашната т. 2 да стане т. 3.

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Информационна дейност на Националната агенция за професионално образование и обучение
Чл. 50. (1) (Нова - ДВ, бр. 36 от 2009 г., доп. - ДВ, бр. 61 от 2014 г.) Националната агенция за професионално образование и обучение поддържа публичен регистър за центровете за професионално обучение, за центровете за информиране и професионално ориентиране и за издадените и отнетите лицензии, който се публикува на интернет страницата й.
(2) (Предишен текст на чл. 50 - ДВ, бр. 36 от 2009 г., изм. - ДВ, бр. 61 от 2014 г.) Националната агенция за професионално образование и обучение на интернет страницата си:
1. поддържа информационна система, която обработва и обобщава информацията по чл. 22, ал. 8;
2. публикува изискванията, процедурите, формулярите и образците на документи, необходими за лицензиране, както и реда за осъществяване на последващ контрол на центровете за професионално обучение и на центровете за информация и професионално ориентиране;
3. публикува Списък на професиите за професионално образование и обучение, както и Списък на защитените от държавата професии;
4. публикува държавните образователни изисквания за придобиване на квалификация по професии.

§ 51. В чл. 51 се правят следните изменения и допълнения:
1. В ал. 1:
а) в т. 1 думата „изисквания“ се заменя със “стандарти“;
б) точка 3 се изменя така:
„3. поддържа регистъра по чл. 345 от Закона за предучилищното и училищното образование по отношение на институциите в системата на училищното образование, които осигуряват или извършват обучение за придобиване на професионална квалификация;“
в) създава се т. 3а:
„3а. поддържа публичен регистър на професионалните колежи;“

г) точка 4 се изменя така:
„4. утвърждава със заповед държавния план-прием и допълнителния държавен план-прием за националните неспециализирани училища, които осъществяват професионално образование и обучение, както и броя на местата за обучение в държавните професионални колежи и в държавните центрове за професионално обучение, за които е финансиращ орган;“
д) в т. 5 думата „изисквания“ се заменя със “стандарти“;
е) в т. 13 след думата „държавата“ се добавя „специалности от“.
2. В ал. 2:
а) в основния текст думите “Регионалните инспекторати по образованието“ се заменят с „Регионалните управления на образованието“;
б) точка 1 се изменя така:
„1. координират взаимодействието между институциите в системата на училищното образование, които осигуряват или извършват професионално обучение и/или професионално образование, с дирекциите „Регионална служба по заетостта“ и дирекциите „Бюро по труда“, с регионалните здравни инспекции, с органите на местното самоуправление и с регионалните структури на социалните партньори;“
в) точка 2 се изменя така:
„2. утвърждават със заповед държавния план-прием и допълнителния държавен план-прием в съответствие с чл. 143, ал. 2, т. 1 и 
ал. 3, т. 1 от Закона за предучилищното и училищното образование;“.

Комисията подкрепя /не подкрепя/ подкрепя по принцип текста на вносителя.

Действащ текст:

Функции на Министерството на образованието и науката (Загл. изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.)
Чл. 51. (1) (Изм. - ДВ, бр. 36 от 2009 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Министърът на образованието и науката провежда държавната политика в областта на професионалното образование и обучение, като:
1. приема държавните образователни изисквания за придобиване на квалификация по професии;
2. утвърждава Списъка на професиите за професионално образование и обучение;
2а. (нова - ДВ, бр. 77 от 2005 г., в сила от 27.09.2005 г.) предлага за приемане от Министерския съвет Списък на регулираните професии в Република България;
3. поддържа регистъра по § 1, ал. 2 от допълнителните разпоредби на Закона за народната просвета по отношение на институциите в системата на професионалното образование и обучение;
4. утвърждава държавния план-прием в държавните и общинските училища;
5. осигурява условия за изпълнението на държавните образователни изисквания за системата на професионалното образование и обучение;
6. утвърждава програми за квалификация в системата на професионалното образование и обучение;
7. организира професионалното ориентиране;
8. (изм. и доп. - ДВ, бр. 103 от 2002 г.) определя самостоятелно или съвместно със съответното компетентно министерство професиите за ученици със специални образователни потребности и/или с хронични заболявания и за лица с девиантно поведение;
9. разпределя утвърдените по бюджета му финансови средства за професионално образование и обучение и контролира тяхното използване;
10. (изм. - ДВ, бр. 61 от 2014 г.) анализира качеството в системата на професионалното образование и обучение;
11. определя свои представители в управителния съвет и в експертните комисии на Националната агенция за професионално образование и обучение;
12. (нова - ДВ, бр. 77 от 2005 г., в сила от 27.09.2005 г., отм. - ДВ, бр. 13 от 2008 г., в сила от 08.02.2008 г.)
13. (нова - ДВ, бр. 61 от 2014 г.) предлага за приемане от Министерския съвет Списък със защитените от държавата професии;
(2) (Изм. - ДВ, бр. 103 от 2002 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) Регионалните инспекторати по образованието на Министерството на образованието и науката провеждат държавната политика в областта на професионалното образование и обучение в съответния регион, като:
1. (изм. - ДВ, бр. 36 от 2009 г.) координират взаимодействието между училищата, центровете за професионално обучение и центровете за информация и професионално ориентиране с регионалните служби по заетостта и бюрата по труда, с регионалните инспекции за опазване и контрол на общественото здраве, с органите на местното самоуправление и с регионалните структури на социалните партньори;
2. съгласуват предложенията на училищата за държавния план-прием;
3. участват в организирането на изпитите за придобиване на професионална квалификация.

§ 52. В чл. 52 се правят следните изменения и допълнения:
1. в т. 2 думата „изисквания“ се заменя със “стандарти“.
2. точка 5 се изменя така:
„5. участва в съгласуването на държавния план-прием и на допълнителния държавен план-прием за националните училища, а чрез дирекциите „Регионална служба по заетостта“ – и за останалите училища, които извършват професионално образование и професионално обучение;“.
3. Създава се т. 5а:
„5а. утвърждава броя на местата за обучение в държавните професионални колежи и държавните центрове за професионално обучение, за които е финансиращ орган;“.
4. В т. 8 след думата „държавата“ се добавя „специалности от“.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:
В § 52, в т. 2 думите „националните училища“ се заменят с „училища с национално значение“;

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Функции на Министерството на труда и социалната политика
Чл. 52. Министерството на труда и социалната политика участва в провеждането на държавната политика в областта на професионалното образование и обучение, като:
1. определя потребностите от професионално образование и обучение чрез анализиране на тенденциите в развитието на пазара на труда;
2. участва в разработването, съгласуването и актуализирането на държавните образователни изисквания за придобиване на квалификация по професии;
3. участва в съгласуването на Списъка на професиите за професионално образование и обучение;
4. определя изискванията за здравословни и безопасни условия при практическото обучение и контролира изпълнението им чрез регионалните инспекции по труда;
5. участва в съгласуването на държавния план-прием в училищата чрез регионалните служби по заетостта;
6. участва в организирането на професионалното ориентиране;
7. определя свои представители в управителния съвет и в експертните комисии на Националната агенция за професионално образование и обучение;
8. (нова - ДВ, бр. 61 от 2014 г.) участва в разработването и актуализирането на Списъка на защитените от държавата професии и изготвя предложения за включване на професии в него;
9. (нова - ДВ, бр. 61 от 2014 г.) осигурява условия за информирането и мотивирането на работодателите и гражданите за валидиране на професионални знания, умения и компетентности;
10. (нова - ДВ, бр. 61 от 2014 г.) анализира качеството в системата на професионалното обучение.

§ 53. В чл. 53, т. 1 след думата „държавата“ се добавя „специалности от“.

Комисията подкрепя /не подкрепя/ подкрепя по принцип текста на вносителя.

Действащ текст:

Функции на Министерството на здравеопазването
Чл. 53. Министерството на здравеопазването:
1. (изм. - ДВ, бр. 61 от 2014 г.) участва в съгласуването и актуализирането на Списъка на професиите за професионално образование и обучение и изготвя предложения за включване на професии в Списъка на защитените от държавата професии, както и за неговото актуализиране;
2. определя хроничните заболявания и физическите увреждания, които са противопоказни при професионалното образование и професионалното обучение, по професии от Списъка на професиите за професионално образование и обучение;
3. (изм. - ДВ, бр. 103 от 2002 г., изм. - ДВ, бр. 74 от 2009 г., в сила от 15.09.2009 г., изм. - ДВ, бр. 68 от 2013 г., в сила от 02.08.2013 г.) определя съвместно с Министерството на образованието и науката професиите, по които професионалното образование и професионалното обучение е подходящо за здравословното състояние на обучаемите с хронични заболявания и физически увреждания, със сензорни увреждания и с умствена изостаналост;
4. (изм. - ДВ, бр. 36 от 2009 г.) определя изискванията за здравословни условия при практическото обучение и здравно-физиологичните изисквания към седмичните разписания, както и контролира изпълнението им чрез органите на Държавния здравен контрол;
5. (доп. - ДВ, бр. 103 от 2002 г.) определя свои представители в управителния съвет и в експертната комисия по професионално ориентиране на Националната агенция за професионално образование и обучение;
6. (нова - ДВ, бр. 61 от 2014 г.) участва със свои представители при осъществяване на контрола по чл. 49в на дейността на центровете за професионално обучение, извършващи обучение по специалностите от област на образованието "Здравеопазване" от Списъка на професиите по чл. 6, ал. 1.

§ 54. В чл. 54 се правят следните изменения и допълнения:
1. В т. 1 думата „изисквания“ се заменя със “стандарти“.
2. В т. 2а след думата „държавата“ се добавя „специалности от“.
3. Точка 3 се изменя така:
„3. утвърждават броя на местата за обучение в държавните професионални колежи и държавните центрове за професионално обучение, за които са финансиращ орган.“

Комисията подкрепя /не подкрепя/ подкрепя по принцип текста на вносителя.

Действащ текст:

Функции на отрасловите министерства
Чл. 54. Отрасловите министерства:
1. участват в разработването, съгласуването и актуализирането на държавните образователни изисквания за придобиване на квалификация по професии;
2. (изм. - ДВ, бр. 61 от 2014 г.) изготвят предложения за включване на нови професии и специалности в Списъка на професиите за професионално образование и обучение и участват в неговото разработване, съгласуване и актуализиране;
2а. (нова - ДВ, бр. 61 от 2014 г.) изготвят предложения за включване на професии в Списъка на защитените от държавата професии;
3. предлагат промени в регистъра по § 1, ал. 2 от допълнителните разпоредби на Закона за народната просвета по отношение на институциите в системата на професионалното образование и обучение;
4. (доп. - ДВ, бр. 103 от 2002 г.) участват в съгласуването на държавния план-прием в училищата, които финансират;
5. разпределят утвърдените по бюджета им финансови средства за професионално образование и професионално обучение и контролират тяхното използване;
6. (изм. - ДВ, бр. 103 от 2002 г.) определят свои представители в управителния съвет и в експертните комисии по професионални направления на Националната агенция за професионално образование и обучение.

§ 55. В чл. 55 се правят следните изменения и допълнения:
1. Точка 3 се изменя така:
„3. откриването, преобразуването, промяната и закриването на общинските професионални гимназии и професионални колежи, както и назначаването на директори на общинските професионални колежи;“.
2. В т. 5 след думата „училищата“ се добавя „общинските професионални колежи“.

Комисията подкрепя /не подкрепя/ подкрепя по принцип текста на вносителя.

Действащ текст:

Функции на общините
Чл. 55. (Доп. - ДВ, бр. 61 от 2014 г.) Общините участват във формирането и реализирането на политика в областта на професионалното образование и обучение на територията им по отношение на:
1. потребностите от кадри;
2. професионалното ориентиране на ученици, безработни, както и на други лица;
3. промените в регистъра по § 1, ал. 2 от допълнителните разпоредби на Закона за народната просвета по отношение на институциите в системата на професионалното образование и обучение;
4. разпределянето на утвърдените по бюджета им финансови средства за професионално образование, обучение и ориентиране и контролира тяхното използване;
5. развитието на материално-техническата база на училищата, центровете за професионално обучение и центровете за информация и професионално ориентиране чрез финансови средства от общинските бюджети;
6. определянето на държавния план-прием в училищата.

§ 56. В чл. 56, ал. 1 се правят следните изменения и допълнения:
1.	Точка 2 се отменя.
2.	В т. 3 думата „изисквания“ се заменя със “стандарти“.
3.	В т. 6 след думата „държавата“ се добавя „специалности от“.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В § 56 да се направят следните изменения и допълнения::
1. да се създаде нова т.1:
„1. точка 1 се изменя така: 
„1. изготвят предложения за включване на нови професии и специалности в Списъка на професиите за професионално образование и обучение и участват в неговото разработване, съгласуване и актуализиране;““
2. досегашните т. 1, 2 и 3 да станат съответно 2, 3 и 4. 

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Действащ текст:

Функции на организациите на работодателите
Чл. 56. (1) (Предишен текст на чл. 56, доп. - ДВ, бр. 61 от 2014 г.) Организациите на работодателите:
1. участват в разработването, актуализирането и съгласуването на Списъка на професиите за професионално образование и обучение;
2. предлагат промени в регистъра по § 1, ал. 2 от допълнителните разпоредби на Закона за народната просвета по отношение на институциите в системата на професионалното образование и обучение;
3. участват в разработването, съгласуването и актуализирането на държавните образователни изисквания за придобиване на квалификация по професии;
4. участват в организирането и провеждането на изпитите за придобиване на професионална квалификация и предлагат представители за участие в изпитните комисии;
5. определят своите представители в управителния съвет и в експертните комисии на Националната агенция за професионално образование и обучение;
6. (нова - ДВ, бр. 61 от 2014 г.) изготвят предложения за включване на професии в Списъка на защитените от държавата професии;
7. (нова - ДВ, бр. 61 от 2014 г., изм. - ДВ, бр. 79 от 2015 г., в сила от 01.08.2016 г.) осигуряват условия за реализиране на партньорство между работодателите и институциите, които провеждат обучение чрез работа (дуална система на обучение);
8. (нова - ДВ, бр. 61 от 2014 г.) участват в разработването на наредба за осигуряване на качеството в професионалното образование и обучение.
(2) (Нова - ДВ, бр. 61 от 2014 г.) Освен функциите по ал. 1, браншовите и отрасловите организации на работодателите:
1. участват в разработването и актуализирането на учебните планове и на учебните програми за професионално образование и обучение;
2. участват в разработването на националните изпитни програми;
3. участват в осигуряването на учебната и производствената практика на учениците и предлагат промени в организацията им;
4. осигуряват условия за провеждане на обучението по чл. 5, ал. 4, т. 1 в предприятията;
5. участват в обучение на учители и обучаващи;
6. информират членовете на своите организации относно възможностите и процедурите за валидиране на професионални знания, умения и компетентности;
7. предлагат на представителните организации на работодателите на национално ниво свои представители за експертните комисии на Националната агенция за професионално образование и обучение;
8. участват в оценката на качеството на професионалното образование и обучение.

§ 57. В чл. 57, т. 1 думата „изисквания“ се заменя със “стандарти“.

Комисията подкрепя /не подкрепя/ подкрепя по принцип текста на вносителя.

Действащ текст:

Функции на организациите на работниците и служителите на национално равнище
Чл. 57. Организациите на работниците и служителите на национално равнище:
1. участват в актуализирането на държавните образователни изисквания за придобиване на квалификация по професии;
2. участват в разработването, актуализирането и съгласуването на Списъка на професиите за професионално образование и обучение;
3. определят свои представители в управителния съвет и в Експертната комисия по професионалното ориентиране на Националната агенция за професионално образование и обучение;
4. (нова - ДВ, бр. 61 от 2014 г.) съдействат за подобряване на качеството на практическото обучение;
5. (нова - ДВ, бр. 61 от 2014 г.) информират членовете на своите организации за възможностите за валидирането на професионални знания, умения и компетентности и съдействат за неговото провеждане;
6. (нова - ДВ, бр. 61 от 2014 г.) участват в разработването на наредбата по чл. 9а, ал. 4 за осигуряване на качеството в професионалното образование и обучение.

§ 58. В чл. 59 се правят следните изменения и допълнения:
1.	Алинея 1 се изменя така:
„(1) Държавните и общинските училища, професионалните колежи, центровете за професионално обучение и центровете за информация и професионално ориентиране се финансират от:
1. държавния бюджет;
2. бюджетите на общините;
3. спонсорства, дарения, завещания;
4. собствени приходи;
5. национални и международни програми;
6. други източници.“
2. В ал. 2:
а) в т. 1 накрая се добавя „и в държавните и общинските професионални колежи“;
б) в т. 2 думите „както и на центровете за квалификация на обучаващите“ се заличават;
в) точка 4 се отменя.
3. В ал. 8 след думата „държавата“ се добавя „специалности от“.

Комисията подкрепя /не подкрепя/ подкрепя по принцип текста на вносителя.

Действащ текст:

Източници на финансиране
Чл. 59. (1) Държавните и общинските училища, центрове за професионално обучение, центрове за информация и професионално ориентиране и центрове за квалификация на обучаващите се финансират от:
1. държавния бюджет;
2. бюджетите на общините;
3. спонсорства, дарения, завещания;
4. собствени приходи;
5. национални и международни програми;
6. (нова - ДВ, бр. 103 от 2002 г.) други източници.
(2) (Изм. - ДВ, бр. 107 от 2014 г., в сила от 01.01.2015 г.) Средствата от държавния бюджет и от бюджетите на общините осигуряват финансирането на:
1. издръжката на професионалното образование и професионалното обучение в държавните и общинските училища;
2. административно-финансовото обслужване на държавните и общинските центрове за професионално обучение и центрове за информация и професионално ориентиране, както и на центровете за квалификация на обучаващите;
3. издръжката на професионалното ориентиране в държавните и общинските центрове за информация и професионално ориентиране;
4. издръжката на квалификацията на лицата, извършващи професионална подготовка в центровете за квалификация на обучаващите.
(3) (Отм. - ДВ, бр. 103 от 2002 г.)
(4) Държавните и общинските институции в системата на професионалното образование и обучение съставят бюджет.
(5) (Изм. - ДВ, бр. 107 от 2014 г., в сила от 01.01.2015 г.) Собствените приходи се използват за издръжка и за развитие на материално-техническата база.
(6) Професионалните колежи и центровете за професионално обучение събират такси за обучение от физически и юридически лица.
(7) Държавните и общинските центрове за информация и професионално ориентиране се финансират и от допълнителни дейности, определени с правилника им.
(8) (Нова - ДВ, бр. 61 от 2014 г.) За защитените от държавата професии се осигуряват допълнителни средства при условия и по ред, определени с акта на Министерския съвет по чл. 6а, ал. 2.
(9) (Нова - ДВ, бр. 61 от 2014 г.) Обучението по чл. 5, ал. 4 се финансира, както следва:
1. практическото обучение по чл. 5, ал. 4, т. 1 - със средства от работодателя;
2. обучението по чл. 5, ал. 4, т. 2 - със средства от държавния бюджет за държавните и общинските институции.
(10) (Нова - ДВ, бр. 61 от 2014 г.) Обучението по ал. 9 може да се финансира и със средства от европейските структурни фондове.

§ 59. В чл. 60, ал. 2  след думите „чл. 49а, ал. 1“ се поставя запетая и се добавя „както и за издаването на дубликат на лицензията“.

Комисията подкрепя /не подкрепя/ подкрепя по принцип текста на вносителя.

Действащ текст:

Финансиране на Националната агенция за професионално образование и обучение
Чл. 60. (1) (Изм. - ДВ, бр. 103 от 2002 г.) Националната агенция за професионално образование и обучение се финансира със средства от държавния бюджет, от собствени приходи, спонсорства, дарения, завещания и др.
(2) (Изм. - ДВ, бр. 36 от 2009 г.) За издаването, изменението или допълнението на лицензията по чл. 49а, ал. 1 Националната агенция по професионално образование и обучение събира такси в размер, определен в тарифа, одобрена от Министерския съвет.
(3) (Отм. - ДВ, бр. 103 от 2002 г.)

§ 60. Член 61 се изменя така:
„Финансиране на професионално обучение на лица, навършили 
16 години
Чл. 61. (1) Професионалното обучение на лица, навършили 
16 години, в държавните и общинските училища се осигурява финансово от обучаемия или друг възложител на обучението.
(2) Държавните и общинските професионални колежи и центрове за професионално обучение могат да извършват професионално обучение и извън броя на местата, определени по реда на чл. 14б, ал. 1 и 2, което се осигурява финансово от обучаемия или от друг възложител на обучението. 
(3) В случаите по ал. 1 и 2 държавните и общинските училища, професионалните колежи и центровете за професионално обучение самостоятелно определят приема на обучението.
(4) Организацията, провеждането, материалното и финансовото осигуряване на професионалното обучение се уреждат с договор между директора на училището, професионалния колеж или центъра за професионално обучение и възложителя на обучението.“

Комисията подкрепя /не подкрепя/ подкрепя по принцип текста на вносителя.

Действащ текст:

Финансиране на професионално обучение извън държавните образователни изисквания
Чл. 61. (Изм. - ДВ, бр. 61 от 2014 г.) Финансирането на професионалното обучение извън държавните образователни изисквания, както и на практическото обучение на лицата, обучавани по реда на чл. 9, ал. 2 и 3, организирани в държавните и общинските училища и центрове за професионално обучение, се извършва с финансови средства, заплащани от физически и юридически лица съгласно сключени договори.

§ 61. В чл. 62 след думата „училища“ се поставя запетая и се добавя „професионални колежи“, а след думата „училището“ се поставя запетая и се добавя „колежа“.

Комисията подкрепя /не подкрепя/ подкрепя по принцип текста на вносителя.

Действащ текст:

Практическо обучение в чужбина
Чл. 62. Практическото обучение в чужбина, организирано от държавните и общинските училища и центрове за професионално обучение, се финансира от училището или центъра въз основа на сключен договор с чуждестранни институции за професионално образование и обучение.

§ 62. Създава се нова глава осма:
„Глава осма
ОТКРИВАНЕ, ПРЕОБРАЗУВАНЕ, ПРОМЯНА И ЗАКРИВАНЕ НА ПРОФЕСИОНАЛНИТЕ КОЛЕЖИ
Раздел І
Откриване, преобразуване, промяна и закриване на държавните и общинските професионални колежи
Откриване, преобразуване, промяна и закриване 
Чл. 63. (1) Държавните и общинските професионални колежи се откриват, променят, преобразуват и закриват със заповед на министъра на образованието и науката, която се обнародва в „Държавен вестник”.
(2) Държавните и общинските професионални колежи се преобразуват чрез вливане, сливане, отделяне или разделяне.
(3) В държавните и общинските професионални колежи може да се извършват промени, свързани със:
1. наименованието;
2. официалния адрес;
3. адреса на сградите, в които се провежда обучението и валидирането на професионални знания, умения и компетентности;
4. провеждането на обучение по нови професии и специалности;
5. финансиращия орган.
(4) Производството по издаване на заповедта за откриване, преобразуване, промяна и закриване на държавните и общинските професионални колежи започва по писмено предложение на финансиращия орган.
(5) За държавните професионални колежи, за които финансиращ орган е министърът на образованието и науката, производството по издаване на заповедта за откриване, преобразуване, промяна и закриване започва по негова инициатива.
(6) Предложението на кмета за започване на производството по 
ал. 1 за общинските професионални колежи се внася след решение на общинския съвет.

Предложения и документи за откриване, преобразуване, промяна и закриване
Чл. 64. (1) Предложението за откриване и преобразуване на държавните и общинските професионални колежи съдържа:
1. мотиви за необходимостта от откриване или преобразуване;
2. наименование и официален адрес;
3. адрес на сградите, в които се провежда обучението;
4. информация за професиите и специалностите, по които ще се осъществява обучението;
5. необходимата учебна документация – проекти на учебни планове и на учебни програми по професиите и специалностите, по които ще се осъществява обучението, разработени в съответствие с рамкова програма Г и държавните образователни стандарти за придобиване на квалификации по професиите и специалностите, по които ще се осъществява обучението;
6. профилът и квалификацията на преподавателския състав - справка за преподавателския състав, към която се прилагат професионална автобиография, копия от документите за завършено образование и професионална квалификация на преподавателите, заверени от тях;
7. информация за материално-техническата осигуреност на обучението по професия съгласно държавния образователен стандарт за придобиване на квалификация по професията;
8. вътрешна система за осигуряване на качеството на професионалното обучение;
9. информация за броя на обучаемите лица и възможностите за пренасочването им – при преобразуване;
10. предложение за съхранение на документацията – при преобразуване;
11. документи, издадени от компетентните органи, за съответствието на материалната база с изискванията на наредбата по чл. 36, ал. 3 от Закона за здравето;
12. становище за съответствие с изискванията на правилата и нормите за пожарна безопасност или сертификат за съответствие на обект с изискванията за пожарна безопасност, издаден от органите за пожарна безопасност и защита на населението, осъществяващи държавен противопожарен контрол;
13. акт за собственост.
(2) Предложението за промяна на държавните и общинските професионални колежи съдържа:
1. мотиви за необходимостта от промяната;
2. описание на промяната – наименование, официален адрес, сграда/сгради, в които ще се извършва обучението, нови професии и специалности;
3. документите по ал. 1, т. 11-13 – при промяна на сградата/сградите, в които се извършва обучението;
4. проекти на учебни планове и проекти на учебни програми за новите професии и специалности, разработени в съответствие с рамкова програма Г и държавните образователни стандарти за придобиване на квалификации по професиите и специалностите, по които ще се осъществява обучението – при промяна на професиите и специалностите.
(3) Предложението за закриване на държавни и общински професионални колежи съдържа:
1. мотиви за необходимостта от закриване;
2. наименование и адрес;
3. професии и специалности, по които се осъществява обучението;
4. информация за броя на обучаемите лица и възможностите за пренасочването им;
5. информация за собствеността и предложение за разпределяне, прехвърляне и използване на сградния фонд и на материално-техническата база, както и предложение за правоприемника на активите и пасивите;
6. предложение за приемане и съхраняване на документацията;
7. акт за собственост.
(4) Предложенията за откриване, преобразуване, промяна и закриване на държавни и общински професионални колежи се внасят и се разглеждат целогодишно.
Разглеждане и оценяване на предложенията и документите за откриване, преобразуване, промяна и закриване 
Чл. 65. (1) Предложенията и документите за откриване, преобразуване, промяна и закриване по чл. 64 се разглеждат и оценяват за съответствие с изискванията на този закон и държавните образователни стандарти за придобиване на квалификация по професии.
(2) Не се оценяват предложения, които не съдържат всички необходими документи.
(3) По изключение, когато издаването на документ е в правомощията на друг орган, може да се разглеждат и оценяват предложения, които не съдържат този документ, ако е представен друг удостоверяващ наличие на образувано производство пред този орган.
(4) За изясняване на всички факти и обстоятелства може да се изискват от вносителя допълнителни документи.
(5) При необходимост оправомощени от министъра на образованието и науката длъжностни лица може да извършват проверки на място, както и да изискват от вносителя за сверяване оригиналите на внесените документи.
(6) Когато внесените документи за откриване, преобразуване, промяна и закриване по чл. 64 не съответстват на изискванията на този закон, вносителят се уведомява за допуснатите несъответствия и за срока за отстраняването им, който не може да е по-кратък от 10 работни дни.
(7) В случаите по ал. 3, когато при оценяване на внесените документи не са констатирани несъответствия с нормативните изисквания или те са отстранени по реда на ал. 6, вносителят се уведомява да представи документа, чието издаване е в правомощията на друг орган.
Решение за откриване, преобразуване, промяна или закриване
Чл. 66. (1) Министърът на образованието и науката взема решение за откриване, преобразуване, промяна или закриване в едномесечен срок, като:
1. издава заповед за откриване, преобразуване, промяна или закриване;
2. отказва откриване, преобразуване, промяна или закриване.
(2) Срокът по ал. 1 започва да тече от внасянето на документите, а в случаите на чл. 65, ал. 6 – от датата на отстраняване на недостатъците или от изтичането на срока за отстраняването им.
(3) Заповед за откриване, преобразуване, промяна или закриване се издава, когато при разглеждането и оценяването не са констатирани несъответствия с нормативните изисквания или констатираните несъответствия са отстранени в срок.
(4) Министърът на образованието и науката отказва откриване, преобразуване, промяна или закриване, когато констатираните несъответствия не са отстранени или не са отстранени в определения срок.
(5) Актовете по ал. 1, т. 1 се обнародват в „Държавен вестник” и влизат в сила от деня на обнародването им, освен ако в тях е предвидено друго.
(6) Отказите за откриване, преобразуване, промяна или закриване се съобщават и могат да се обжалват по реда на Административнопроцесуалния кодекс.
Заповед за откриване, преобразуване, промяна и закриване
Чл. 67. (1) Заповедта за откриване, преобразуване или закриване на държавен и общински професионален колеж съдържа:
1. наименованието, седалището и официалния адрес на институцията;
2. адреса на сградата/сградите, в която ще се провежда обучението;
3. вида на професионалния колеж; 
4. условията и реда за пренасочване на обучаваните лица – при преобразуване и закриване;
5. условията и реда за съхраняване на документацията и за разпределение на имуществото – при преобразуване и закриване;
6. финансиращия орган.
(2) Заповедта за промяна на държавен и общински професионален колеж съдържа:
1. наименованието, седалището и официалния адрес; сграда/сгради, в които ще се извършва обучението;
2. новите професии и специалности;
3. финансиращия орган.
Раздел ІІ
Създаване, регистрация и промени на частните професионални колежи
Създаване на частните професионални колежи
Чл. 68. (1) Частните професионални колежи се създават, преобразуват, променят и прекратяват дейността си при спазване изискванията на този закон и при условията и по реда на Търговския закон, на Закона за юридическите лица с нестопанска цел или на Закона за кооперациите или при условията и по реда на законодателството на държава членка.
(2) Частните професионални колежи не може да се учредяват като търговски дружества – публични предприятия по смисъла на чл. 61 от Търговския закон.
(3) Юридическите лица по ал. 1 не може да имат друг предмет на дейност освен професионално обучение на лица, навършили 16 години, за придобиване на четвърта степен на професионална квалификация и може да извършват дейност само на един професионален колеж.
Заявление за вписване в регистъра на професионалните колежи
Чл. 69. (1) Създадените частни професионални колежи може да осъществяват дейността си само след вписване в регистъра на професионалните колежи и издаване на удостоверение за вписване от министъра на образованието и науката или от оправомощено от него длъжностно лице. 
(2) Вписването в регистъра на професионалните колежи се извършва по заявление на частния професионален колеж, което съдържа: 
1. данни за юридическото лице; 
2. единния идентификационен код или кода по БУЛСТАТ;
3. данни за директора на професионалния колеж;
4. професиите и специалностите, по които ще се осъществява обучението;
5. седалище и официален адрес на професионалния колеж и адрес на сградата/сградите, където ще се провежда обучението и/или валидирането, като задължително се посочва и идентификаторът на недвижимия имот съгласно чл. 26 от Закона за кадастъра и имотния регистър; при използване на несамостоятелна част от сградата се конкретизират помещенията;
6. наименование на професионалния колеж.
(3) Към заявлението по ал. 2 се прилагат:
1. документи, свързани с данни за юридически лица с нестопанска цел – копие на съдебното решение за регистрация и копие на удостоверение за актуално състояние;
2. документи, свързани с професионалното обучение:
а) проекти на учебни планове и учебни програми, разработени в съответствие с рамкова програма Г и държавните образователни стандарти за придобиване на квалификации по професиите и специалностите, по които ще се осъществява обучението;
б) документи, удостоверяващи спазването на изискванията по 
чл. 23в, ал. 5 и 6 за директора, и декларация, удостоверяваща съгласието за работа в професионалния колеж;
в) документи, свързани с квалификацията на преподавателския състав - справка за преподавателския състав, към която се прилагат професионална автобиография, копия от документите за завършено образование и професионална квалификация на преподавателите, заверени от тях;
г) проект на договор за обучение.
3. документи, свързани с материално-техническата база, съответстваща на изискванията на държавния образователен стандарт за придобиване на квалификация по професия;
4. разчет за ползване на материалната база за срока на обучението или за срока на договора за ползване;
5. акт за собственост или договор за ползване;
6. документи за платена държавна такса съгласно чл. 82.
(4) С декларация не може да се доказват образователно-квалификационна степен, професионална квалификация, учителски стаж, както и други факти и обстоятелства, за чието установяване със закон е предвиден друг ред.
Разглеждане и оценяване на заявленията за вписване в регистъра на професионалните колежи
Чл. 70. (1) Заявленията за вписване в регистъра на професионалните колежи се внасят и разглеждат целогодишно. 
(2) При разглеждането и оценяването на заявленията и приложените към тях документи се прилага съответно чл. 65.
Заповед за разрешаване или отказ за вписване в регистъра на професионалните колежи
Чл. 71. (1) Министърът на образованието и науката в едномесечен срок издава заповед, с която разрешава или отказва да разреши вписване в регистъра на професионалните колежи.
(2) Срокът по ал. 1 започва да тече от внасянето на документите, а в случаите по чл. 65, ал. 6 - от датата на отстраняване на недостатъците или от изтичане на срока за отстраняването им.
(3) Заповедта по ал. 1 се съобщава при условията и по реда на чл. 61 от Административнопроцесуалния кодекс.
(4) При издаването на разрешение за вписване и на удостоверение за вписване не се прилага принципът на мълчаливо съгласие.
Разрешение за вписване в регистъра на професионалните колежи
Чл. 72. (1) Министърът на образованието и науката разрешава вписване в регистъра на професионалните колежи, когато при разглеждането и оценяването на внесените документи не са констатирани несъответствия с нормативните изисквания или констатираните несъответствия са отстранени в срок.
(2) Разрешението по ал. 1 съдържа:
1. наименованието, седалището и официалния адрес на професионалния колеж; единния идентификационен код или кода по БУЛСТАТ;
2. адреса на сградата, в която ще се провежда обучението, както и идентификатора на недвижимия имот съгласно чл. 26 от Закона за кадастъра и имотния регистър; при използване на част от сграда се конкретизират помещенията;
3. професиите и специалностите, по които ще се осъществява обучението;
4. правото на професионалния колеж да издава официални документи за професионална квалификация и за валидиране на професионални знания, умения и компетентности;
5. трите имена на директора.
(3) Въз основа на разрешението по ал. 1 частният професионален колеж се вписва в регистъра на професионалните колежи.
(4) Министърът на образованието и науката или оправомощено от него длъжностно лице издава удостоверение за вписването по ал. 3 в 
7-дневен срок от извършването му.
(5) Действието на регистрацията и на удостоверението е безсрочно.
Отказ за вписване в регистъра на професионалните колежи
Чл. 73. Министърът на образованието и науката отказва вписване в регистъра на професионалните колежи, когато констатираните несъответствия не са отстранени или не са отстранени в определения срок.
Промяна в частните професионални колежи
Чл. 74. (1) В частния професионален колеж може да се извършват промени, свързани със:
1. наименованието (фирмата), седалището, официалния адрес;
2. директора на професионалния колеж;
3. помещенията или сградите, където се провежда обучението;
4. провеждането на обучение по нови професии и специалности.
(2) Промените по ал. 1 подлежат на вписване в регистъра на професионалните колежи по заявление на частния професионален колеж.
(3) Заявлението за вписване на промяна на частния професионален колеж съдържа:
1. мотиви за необходимостта от промяната;
2. описание на исканата промяна - наименование; официален адрес; седалището; сграда/сгради, в които ще се извършва обучението; нови професии и специалности;
3. документите за материално-техническата база – при промяна на сградата/сградите, в които се извършва обучението  и при промяна на професиите и специалностите, по които се извършва обучение;
4. проекти на учебни планове и на учебни програми за новите професии и специалности – при промяна на професиите и специалностите.
(4) Заявленията по ал. 3 се внасят и се разглеждат целогодишно. 
Разглеждане и оценяване на заявленията за промени
Чл. 75. При разглеждането и оценяването на заявленията за промени по чл. 74, ал. 1, т. 1, 3 и 4 и на приложените към тях документи се прилагат съответно чл. 65, чл. 71, чл. 72, ал. 1 и чл. 73.
Вписване на промени
Чл. 76. (1) Въз основа на разрешението за вписване съответната промяна в частния професионален колеж се вписва в регистъра на професионалните колежи.
(2) Министърът на образованието и науката или оправомощено от него длъжностно лице издава удостоверение за вписване на промяната в 
7-дневен срок от извършването й.
(3) В случаите на промяна на помещенията или сградите, където се провежда обучението, преместването на обучаваните лица може да се извърши след вписване на промяната в регистъра на професионалните колежи и издаване на удостоверението по ал. 2.
Промяна на директора
Чл. 77. (1) Заявленията за промяна на директора на частния професионален колеж се подават преди сключването на договор с директора.
(2) Към заявлението по ал. 1 се прилагат следните документи:
1. данни за директора – трите имена;
2. документи, удостоверяващи спазването на изискванията по 
чл. 23в, ал. 5 и 6;
3. декларация, удостоверяваща съгласието за работа в професионалния колеж.
(3) При необходимост министърът на образованието и науката може да изиска допълнителна информация от частния професионален колеж.
(4) Договорът с директора по ал. 1 може да бъде сключен след разрешение на министъра на образованието и науката по ал. 5.
(5) Министърът на образованието и науката издава или отказва да издаде разрешение за сключване на договора с директора по ал. 1 в 
14-дневен срок от постъпване на документите по ал. 2 или на допълнителната информация по ал. 3.
(6) Въз основа на разрешението по ал. 5 промяната на директора се вписва в регистъра на професионалните колежи.
Заличаване от регистъра на професионалните колежи
Чл. 78. (1) Частният професионален колеж се заличава от регистъра на професионалните колежи, когато се установи, че системно не се спазват изискванията на този закон и на нормативните актове по прилагането му.
(2) Производството за заличаване от регистъра на професионалните колежи започва по инициатива на министъра на образованието и науката при констатирани нарушения в дейността на частния професионален колеж.
(3) За започване на производството се уведомява писмено частният професионален колеж.
(4) В 10-дневен срок от уведомяването по ал. 3 частният професионален колеж има право на писмени възражения и обяснения.
(5) В двумесечен срок от започване на производството министърът на образованието и науката се произнася със заповед, след като се изяснят фактите и обстоятелствата от значение за случая и се обсъдят обясненията и възраженията на частния професионален колеж.
(6) В заповедта за заличаване по ал. 5 се определят условията и редът за пренасочване на обучаемите лица и съхраняване на документацията.
(7) Въз основа на заповедта за заличаване по ал. 5 частният професионален колеж се заличава от регистъра на професионалните колежи, а всички удостоверения за вписвания се обезсилват.
Ново вписване в регистъра на професионалните колежи
Чл. 79. Когато частният професионален колеж е заличен от регистъра при условията и по реда на чл. 78, той може да подаде заявление за ново вписване не по-рано от една година от обезсилването на удостоверението за вписване.
Отписване от регистъра на професионалните колежи
Чл. 80. (1) Частният професионален колеж се отписва от регистъра на професионалните колежи въз основа на заповед на министъра на образованието и науката:
1. когато професионалният колеж не започне дейността си 
най-късно до две години от издаването на удостоверението за вписване в регистъра на професионалните колежи;
2. когато професионалният колеж преустанови дейността си за повече от две години;
3. при прекратяване на юридическото лице.
(2) В заповедта за отписване се определят условията и редът за пренасочване на обучаемите лица и съхраняване на документацията.
Облекчен ред за вписване в регистъра на професионалните колежи
Чл. 81. (1) Когато частният професионален колеж е отписан от регистъра на професионалните колежи при условията и по реда на чл. 80, той може да подаде заявление за издаване на ново разрешение без ограничение във времето.
(2) В случаите по ал. 1 заявлението съдържа реквизитите по чл. 69, ал. 2.
(3) Към заявлението по ал. 1 се представят само тези документи, които удостоверяват настъпили промени в обстоятелствата по чл. 69, ал. 2 от предходното вписване в регистъра на професионалните колежи.
(4) При условията по ал. 3 се разглеждат и заявленията на новоучредените или приемащите юридически лица в случаите на преобразуване на частен професионален колеж чрез вливане, сливане, разделяне или отделяне.
Такси за разглеждане на заявленията и оценяване на документите
Чл. 82. (1) За разглеждане на заявленията и оценяване на документите по чл. 69 и 74 и за издаване на удостоверенията по чл. 72, ал. 4 и чл. 76, ал. 2 Министерството на образованието и науката събира такси в размер, определен в тарифата по чл. 300, ал. 1 от ЗПУО, за:
1. разглеждане на заявление за издаване на разрешение за вписване на частен професионален колеж в регистъра на професионалните колежи или на промяна на частен професионален колеж; таксата включва разходите за извършване оценка на съответствието на заявените факти и обстоятелства и представените документи с изискванията за вписване на частен професионален колеж или с изискванията за вписване на промяна на частен професионален колеж;
2. издаване на удостоверение за вписване на частен професионален колеж или за вписване на промяна на частен професионален колеж; таксата включва разходите за подготовка на удостоверението.
(2) Приходите от таксите по ал. 1 постъпват в приход на бюджета на Министерството на образованието и науката.
Раздел ІІІ
Регистър на професионалните колежи
Регистър на професионалните колежи
Чл. 83. (1) В Министерството на образованието и науката се създава и се води публичен регистър на професионалните колежи, в който се вписват:
1. държавните и общинските професионални колежи – въз основа на заповедта за тяхното откриване, преобразуване, промени и закриване;
2. частните професионални колежи – въз основа на разрешението за вписване, промени, заличаване и отписване, издадено от министъра на образованието и науката.
(2) Обстоятелствата, които подлежат на вписване в регистъра по 
ал. 1, както и редът за вписване се определят с наредба на министъра на образованието и науката.“

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В §62 текстът преди глава осма да се измени така:
„Създава се нова глава осма с нови членове 63-79 и членове 80, 81 и 83:

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 63. В § 1а т. 10 от Допълнителните разпоредби се изменя така:
„10. „Защитена специалност от професия" е специалност от професия, която е от значение за икономическото развитие на съответната област и за която има доказана потребност от квалифицирани кадри на пазара на труда.“

Комисията подкрепя /не подкрепя/ подкрепя по принцип текста на вносителя.

Действащ текст:

Допълнителни разпоредби

§ 1. По смисъла на този закон:
1. "Професионално направление" е съвкупност от професии в определен в Националната отраслова класификация отрасъл на икономиката или от друга сфера на обществения живот, съобразена със съответната област на образованието по Международната стандартна класификация на образованието.
2. "Професия" е вид трудова дейност, за която се организира професионално образование и професионално обучение.
3. "Част от професия" е обособена трудова дейност в рамките на една професия, за която може да се организира професионално обучение.
4. "Специалност" е самостоятелно обособена трудова дейност в рамките на дадена професия.
5. "Професионална квалификация" е квалификация по професия или по част от професия, която включва съвкупността от професионални компетенции и необходимите за тяхното формиране общообразователни знания и умения.
6. "Професионални компетенции" са качества на личността, формирани на основата на придобити знания и умения, които способстват за проявяване на инициатива, за работа в екип и за качествено упражняване на определена професия според държавните образователни изисквания за придобиване на квалификация по професия.
7. "Степен на професионална квалификация" е обемът и съдържанието на професионални компетенции и необходимите за тяхното формиране общообразователни знания и умения.
8. "Девиантно поведение" е поведение, което противоречи на обществените норми и подлежи на морални и правни санкции.
9. (отм. - ДВ, бр. 103 от 2002 г.)
10. "Правоспособност" е признато притежаване на задължителен обем от професионални компетенции, което дава право за упражняване на конкретни трудови дейности.
11. (нова - ДВ, бр. 77 от 2005 г., в сила от 27.09.2005 г., доп. - ДВ, бр. 62 от 2006 г., в сила от 01.01.2007 г.) "Регулирана професия" е дейност или съвкупност от дейности, включена в Списъка на регулираните професии в Република България, която е от обществена значимост и/или е от съществено значение за живота и здравето на хората, и правото за упражняване на която е определено чрез законови, подзаконови или административни разпоредби, за притежаването на специфична професионална квалификация, правоспособност или членство в професионална организация, работеща за поддържане на високо равнище в съответната професионална област, за осъществяването на което е получила специфично признаване от държавата.

Преходни и заключителни разпоредби
§ 64. (1) Учениците, които през учебната 2017–2018 г., учебната 
2018–2019 г., учебната 2019–2020 г. и през учебната 2020–2021 г. постъпват в 
VІІІ клас, се обучават за придобиване на професионално образование по училищни учебни планове и учебни програми, утвърдени при условията и по реда на този закон.
(2) През учебните години по ал. 1 учениците извън посочените в 
ал. 1 се обучават и завършват обучението си за придобиване на професионално образование по училищни учебни планове и учебни програми, утвърдени при условията и по реда на отменените Закон за народната просвета и Закон за степента на образование, общообразователния минимум и учебния план и при условията и по реда на Закона за професионалното образование и обучение преди влизането в сила на този закон.
(3) Учениците в училищата в местата за лишаване от свобода, които постъпват за обучение в V клас, през учебната 2016–2017 г., учебната 
2017–2018 г., учебната 2018–2019 г. се обучават за придобиване на професионална квалификация по част от професия по училищни учебни планове и учебни програми, утвърдени при условията и по реда на този закон.
(4) Учениците със завършен VІ клас, които постъпват в VІІ клас за начално професионално обучение с придобиване на първа степен на професионална квалификация, през учебната 2016–2017 г. се обучават и завършват по училищни учебни планове и учебни програми, утвърдени при условията и по реда на отменените Закон за народната просвета и Закон за степента на образование, общообразователния минимум и учебния план и при условията и по реда на Закона за професионалното образование и обучение преди влизането в сила на този закон.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В § 64, ал. 2 и 4 да се изменят така:
„(2) През учебните години по ал. 1 учениците извън посочените в ал. 1 се обучават и завършват обучението си за придобиване на професионално образование по училищни учебни планове и учебни програми, утвърдени при условията и по реда на отменените Закон за народната просвета и Закон за степента на образование, общообразователния минимум и учебния план, както и при условията и по реда, определени в разпоредбите на Закона за професионалното образование и обучение, действащи до 1 август 2016 г.
(4) Учениците със завършен VІ клас, които постъпват в VІІ клас за начално професионално обучение с придобиване на първа степен на професионална квалификация, през учебната 2016–2017 г. се обучават и завършват по училищни учебни планове и учебни програми, утвърдени при условията и по реда на отменените Закон за народната просвета и Закон за степента на образование, общообразователния минимум и учебния план, както и при условията и по реда, определени в разпоредбите на Закона за професионалното образование и обучение, действащи до 1 август 2016 г.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 65. (1) Заварените и неприключили обучения за придобиване на професионална квалификация на лица, навършили 16 години, се довършват и професионалната квалификация се придобива при условията и по реда преди влизането в сила на този закон.
(2) Лицата, навършили 16 години, които се приемат за обучение за придобиване на професионална квалификация преди влизането в сила на съответните рамкови програми по чл. 10 от този закон, се обучават и завършват обучението си при условията и по реда преди влизането му в сила.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:
Параграф 65 да се измени така:
„§ 65. (1) Заварените и неприключили до влизането в сила на този закон  обучения за придобиване на професионална квалификация на лица, навършили 16 години, се довършват и професионалната квалификация се придобива при досегашните условия и ред.
(2) Лицата, навършили 16 години, които се приемат за обучение за придобиване на професионална квалификация до влизането в сила на съответните рамкови програми по чл. 10 от този закон, се обучават и завършват обучението си при досегашните условия и ред.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 66. (1) Лице, навършило 16 години и завършило основно образование преди учебната 2016-2017 година, се записва в IX клас в училище за придобиване на професионално образование или професионално обучение, като полага приравнителни изпити по учебните предмети или модули, включени в задължителните и избираемите учебни часове на училищния учебен план за VIII клас, действащ по време на записването, ако лицето не ги е изучавало.
(2) Лице, навършило 16 години и завършило клас от гимназиалната степен преди 2016-2017 година, се записва в следващ клас в училище за придобиване на професионално образование или професионално обучение, като полага приравнителни изпити по учебните предмети или модули, включени в задължителните и избираемите учебни часове на училищния учебен план, действащ по време на записването, за класовете от VIII клас до съответния клас, в който се записва, ако лицето не е изучавало тези учебни предмети/модули.

Комисията подкрепя /не подкрепя/ подкрепя по принцип текста на вносителя.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Да се създаде §66а:

„§66а. Лице, навършило 16 години и успешно завършило Х клас по реда на отменените Закон за народната просвета и Закон за степента на образование, общообразователния минимум и учебния план, има право да се обучава за придобиване на втора степен на професионална квалификация по смисъла на чл. 8, ал. 4, т. 2, буква „д“ от този закон.“

Комисията подкрепя /не подкрепя/ подкрепя по принцип предложението.

§ 67. (1) До влизането в сила на подзаконовите актове, предвидени в този закон, се прилагат действащите към влизането му в сила подзаконови нормативни актове, доколкото не му противоречат.
(2) До приемането на държавните образователни стандарти за придобиване на квалификация по професии се прилагат съответно действащите до влизането в сила на този закон държавни образователни изисквания за придобиване на квалификация по съответните професии.

Комисията подкрепя /не подкрепя/ подкрепя по принцип текста на вносителя.

§ 68. До влизането в сила на разпоредбите в държавния образователен стандарт по чл. 22, ал. 2, т. 15 от Закона за предучилищното и училищното образование за управлението на качеството в училищното професионално образование и обучение се прилага наредбата по чл. 9а, ал. 4.

Комисията подкрепя /не подкрепя/ подкрепя по принцип текста на вносителя.

§ 69. В шестмесечен срок от влизането на закона в сила министърът на образованието и науката утвърждава рамковите програми 
по чл. 10.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 69 да се измени така:
„§ 69. В срок до 6 месеца от влизането в сила на този закон министърът на образованието и науката утвърждава рамковите програми 
по чл. 10.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 70. В шестмесечен срок от влизането в сила на закона министърът на образованието и науката издава наредбата по чл. 17в, ал. 2. 

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 70 да се измени така:
„§ 70. В срок до 6 месеца от влизането в сила на този закон министърът на образованието и науката издава наредбата по чл. 17в, ал. 2.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 71. В шестмесечен срок от влизането в сила на закона министърът на образованието и науката издава наредбата по чл. 34, ал. 1.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 71 да се измени така:
„§ 71. В срок до 6 месеца от влизането в сила на този закон министърът на образованието и науката издава наредбата по чл. 34, ал. 1.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 72. В шестмесечен срок от влизането в сила на закона министърът на образованието и науката издава наредбата по чл. 83, ал. 2.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Параграф 72 да се измени така:
„§ 72. В срок до 6 месеца от влизането в сила на този закон министърът на образованието и науката издава наредбата по чл. 83, ал. 2.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 73. (1) До една година от влизането в сила на закона лицата, получили разрешение за откриване на частен професионален колеж при условията и по реда на отменения Закон за народната просвета, привеждат правноорганизационната си форма или регистрацията си в съответствие с изискванията на този закон или учредяват частен професионален колеж като търговско дружество, кооперация или юридическо лице с нестопанска цел.
(2) Не по-късно от един месец след изтичането на срока по ал. 1 лицата, получили разрешение за откриване на частен професионален колеж при условията и по реда на отменения Закон за народната просвета, подават заявление за продължаване дейността на частен професионален колеж при условията и по реда на този закон.
(3) Заявлението по ал. 2 съдържа реквизитите по чл. 69, ал. 2 и в него се посочва юридическото лице, което ще продължи дейността на заварения частен професионален колеж.
(4) Към заявлението по ал. 2 се прилагат документите, удостоверяващи изпълнението на изискванията на ал. 1, както и декларация за съгласието на органите на управление на юридическото лице, което ще продължи дейността на частния професионален колеж – когато това не е лицето, получило разрешение за откриване на професионалния колеж при условията и по реда на отменения Закон за народната просвета.
(5) Министърът на образованието и науката в едномесечен срок от подаване на заявлението по ал. 2 издава заповед, с която разрешава или отказва да разреши продължаването на дейността на частния професионален колеж.
(6) Министърът на образованието и науката отказва да разреши продължаването на дейността на частния професионален колеж, когато:
1. юридическото лице, което ще продължи дейността, не е учредено като търговско дружество, юридическо лице с нестопанска цел, кооперация или като дружество по законодателството на държава членка;
2. не е спазено изискването на чл. 68, ал. 2 и 3.
(7) Въз основа на заповедта за разрешение за продължаването на дейността частният професионален колеж се вписва в регистъра на професионалните колежи.
(8) Министърът на образованието и науката или оправомощено от него длъжностно лице издава удостоверение за вписването по ал. 7 в 
7-дневен срок от извършването му.
(9) От вписването в регистъра на професионалните колежи и издаването на удостоверение за вписване юридическото лице, което продължава дейността на частния професионален колеж, поема правата, задълженията, правоотношенията, имуществото, активите и пасивите по баланса на професионалния колеж.
(10) След изтичането на срока по ал. 2 министърът на образованието и науката със заповед закрива частните професионални колежи, за които не е подадено заявление по ал. 2 или за които е направен отказ по ал. 6. Заповедта се обнародва в „Държавен вестник“ и влиза в сила от деня на обнародването й, освен ако в нея е предвидено друго.
(11) В заповедта по ал. 10 се определят условията и редът за пренасочване на обучаемите лица и за съхранение на документацията на закритите частни професионални колежи.
(12) Правоприемник на правата и задълженията на закрития при условията на ал. 10 частен професионален колеж е лицето, получило разрешение за откриването на професионалния колеж по реда на отменения Закон за народната просвета.
(13) До издаването на заповедта по ал. 5 или до закриването на заварените към влизането в сила на закона частни професионални колежи правноорганизационната им форма, отношенията с лицето, получило разрешение за откриването им, условията и редът за преобразуване, промяна и закриване се уреждат съгласно отменения Закон за народната просвета и съответните подзаконови актове за прилагането му.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

В §73, ал. 1 думите „на закона“ да се замени с „на този закон“.

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

§ 74. В срок до една година след влизането в сила на този закон Министерският съвет привежда в съответствие с изискванията на този закон правилника за дейността на Националната агенция за професионално образование и обучение.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:
Параграф 74 да се измени така:
„§74. В срок до 6  месеца от влизането в сила на този закон Министерският съвет привежда в съответствие с изискванията му  правилника за дейността на Националната агенция за професионално образование и обучение.“

Комисията подкрепя /не подкрепя/ подкрепя по принцип предложението.

Комисията подкрепя /не подкрепя/ подкрепя по принцип текста на вносителя.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:
Да се създаде §74а:
„§74а. В Закона за автомобилните превози (Обн., ДВ, бр. 82 от 17.09.1999 г., в сила от 17.09.1999 г.) в чл. 7в думите „професионалните училища“ се заличават.“

Комисията подкрепя /не подкрепя/ подкрепя по принцип предложението.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:
Да се създаде §74б:
„§74б. В Закона за борба с противообществените прояви на малолетните и непълнолетните (Обн., Изв., бр. 13 от 14.02.1958 г.,) в чл. 32, ал. 3 думите „и професионалните“ се заличават.“

Комисията подкрепя /не подкрепя/ подкрепя по принцип предложението.
§ 75. В Закона за насърчаване на заетостта (обн., ДВ, бр. 112 от 2001 г.; изм. и доп., бр. 54 и 120 от 2002 г., бр. 26, 86 и 114 от 2003 г., бр. 52 и 81 от 2004 г., бр. 27 и 38 от 2005 г., бр. 18, 30, 33 и 48 от 2006 г., бр. 46 от 2007 г., 
бр. 26, 89 и 109 от 2008 г., бр. 10, 32, 41 и 74 от 2009 г., бр. 49, 59, 85 и 100 от 
2010 г., бр. 9 и 43 от 2011 г., бр. 7 от 2012 г., бр. 15, 68 и 70 от 2013 г., бр. 54 и 61 от 2014 г., бр. 54 от 2015 г. и бр. 33 от 2016 г.), в чл. 46а, ал. 1 и 2 думите „(дуално обучение)“ се заменят с „(дуална система на обучение)“.

Комисията подкрепя /не подкрепя/ подкрепя по принцип текста на вносителя.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:
Да се създаде §76:
„§76. В Закона за признаване на професионални квалификации (Обн., ДВ, бр. 13 от 8.02.2008 г., в сила от 8.02.2008 г.) в §1, т. 19 от допълнителната разпоредба, думата „самостоятелно“ да се замени с „информално“.“

Комисията подкрепя /не подкрепя/ подкрепя по принцип предложението.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:
Да се създаде §77:
„§77. В Закона за туризма (Обн., ДВ, бр. 30 от 26.03.2013 г., в сила от 26.03.2013 г) в §1, т. 79 от допълнителната разпоредба, думите „или професионално училище“ се заличават. „

Комисията подкрепя /не подкрепя/ подкрепя по принцип предложението.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Да се създаде §78:
„§78. В Кодекса на труда ( Обн., ДВ, бр. 26 от 1.04.1986 г. и бр. 27 от 4.04.1986 г.) в чл. 230, ал. 3 думите „професионалните училища и“ се заличават.“ 

Комисията подкрепя /не подкрепя/ подкрепя по принцип предложението.

Предложение от н. п. Милена Дамянова,  н.п. Борислав Великов, н.п. Мариана Тодорова, н.п. Милен Михов, н.п. Чавдар Пейчев и група народни представители:

Да се създаде §79:
„§79. Законът влиза в сила от 1 август 2016 г.“

Комисията подкрепя /не подкрепя/ подкрепя по принцип предложението.

ПРЕДСЕДАТЕЛ НА
КОМИСИЯТА ПО ОБРАЗОВАНИЕТО И НАУКАТА:

(МИЛЕНА ДАМЯНОВА)